Grejanje „protreslo“ buduće korisnike\nSa nastavkom ovogodišnjih radova na širenju vrelovodne mreže u Valjevu nastavljaju se i problemi. Nakon prekopavanja Sinđelićeve ulice i dela novog asfalta u Karađorđevoj ulici, usledile su i žalbe stanara u Naselju 27. novembar na Petom Puku.\nRadovi na postavljanju toplovoda u dužini od 168 metara u Karađorđevoj, od Dušanove do Radničke ulice, počeli su 16. jula i trajaće do 16. avgusta. Od početka tih radova mnogima je nejasno zbog čega toplovod nije postavljen pre nego što je glavna ulica, od sudova do Jadra, rekonstruisana a ne da se sada naknadno prekopava i skida asfalt, a posle da se krpi.\n„Jugo“ upao u kanal za toplovod\nU blizini raskrsnice Dušanove i Pantićeve ulice, u kojoj se gradi tolovod, u kanal je upao „jugo“, a u ovoj nesvakidašnjoj saobraćajnoj nesreći vozač nije povređen. Prema nepotvrđenim informacijama vozač „juga“, koji se kretao Dušanovom ulicom od Jadra prema „duplim trakama” izgubio je kontrolu nad vozilom i upao u rov dubok nekoliko metara.\nSinđelićeva ulica kopana pogrešno!?\nU okviru radova na širenju toplovodne mreže, Sinđelićeva ulica je prokopana u dužini od 120 metara da bi ubrzo taj kanal bio zatrpan, a novi kopan sam par metara dalje. U Gradskoj toplani tvrde da “Sinđelićeva ulica nije kopana pogrešno, kopana je ispravno u skladu sa projektnom dokumentacijom”. Ako je kopano u skladu sa projektnom dokumentacijom zbog čega je kanal zatrpan, a potom novi kopan samo par metara dalje?\nIzmenjeni termini radova na toplifikaciji\nRadovi u Karađorđevoj sredinom jula\nIzmenjeni su termini radova na širenju toplovodne mreže, u delu Karađorđeve, Sinđelićeve i Pantićeve ulice, koji su počeli sredinom maja a trajaće do 30. septembra, saopšteno je iz Gradske uprave.\nZbog radova na toplifikaciji grada\nZatvoren za saobraćaj deo Pantićeve ulice\nZbog radova na širenju toplovodne mreže u Valjeva od danas je za saobraćaj zatvorena Pantićeva ulica od raskrsnice sa Ulicom vojvode Mišića do Pop Lukine ulice. Direktor Toplane Dejan Filipović najavljuje da će radovi biti završeni do kraja maja.\nBez zatvaranja ulica i prekida saobraćaja\nNastavak radova na toplifikaciji grada\nRadovima na postavljanju cevi u delu Karađorđeve, Sinđelićeve i Pantićeve ulice nastavlja se tiplifikacija Valjeva. Kako je saopšteno iz Gradske uprave ovim radovima završiće se izgradnja glavnih magistralnih vodova toplovoda u okviru projekta KFW 4.\nIzgradnja toplovodne mreže\nRadovi će biti završeni najkasnije do 17. decembra\nRdovi na izgradnji dva kraka toplovodne mreže, koje za „Štrabag“ izvodi užičko „Jedinstvo“, biće završeni najkasnije do 17. decembra, do kada je izvođač dužan da sve ulice i naselja kroz koje je prošao toplovod vrati u prvobitno stanje. Direktor Gradske toplane Dejan Filipović ne isključuje mogućnost da budu završeni i pre roka.\nDelegacija Valjeva u Beču predstavlja\nPilot projekat priključenja gradskih naselja na Toplanu\nDelegacija Valjeva, koju predvodi zamenik gradonačelnika Žarko Kovač, učestvuje u Beču na Međunarodnoj konferenciji o energetskoj efikasnosti u gradovima, gde će predstaviti pilot projekat priključenja na Toplanu nekoliko zgrada gradskih naselja, koja se nalaze na trasi toplovoda. Organizator ovog skupa, gde će biti reči o razvoju daljinskog sistema grejanja i o upravljanju komunalnim otpadom, je Svetska banka i IFC (International Finance Corporation).\nNakon tople probe grejanja u Hali sportova\nIma nade za „ledenu lepoticu“\nNakon tople proble novog sistema grejanja Hale sportova sa Gradske toplane ocena je stručnjaka da će u ovoj sezoni grejanje biti bolje nego svih ovih godina od 1973-će, kada je „ledena lepotica“ kao privremeno rešenje izgrađena na mestu nekadašnjeg Stadiona za male sportove „15. septembar“.


Vi ste ovde: Home Proizvodi Equilibrium Trgovanje\nModul trgovanja omogućava brzo i pouzdano pravljenje naloga trgovanja sa olakšanim unosom podataka o klijentu i hartijama od vrednosti. Svakodnevne aktivnosti su olakšane posebnim opcijama za višestruko generisanje naloga i direktno prosleđivanje naloga pomoću opcione komponente E-Trading.\nPrilikom kreiranja naloga za trgovanje aplikacija validira raspoloživa sredstva na računu klijenta, proveravajući stanje u Centralnom Registru Hartija od Vrednosti. Takođe, prilikom naloga kupovine proverava se stanje na novčanom računu klijenta.\nEquilibrium je jedna od 7 platformi sertifikovanih od strane Beogradske Berze za ispostavljanje naloga putem FixAPI interfejsa. Na ovaj način možete direktno iz Equilibriuma ispostaviti nalog na Berzu i u realnom vremenu pratiti njegovu realizaciju.


Više od polovine federalnih ministarstva isplaćuju neopravdane naknade - Akta.ba\nViše od polovine federalnih ministarstva isplaćuju neopravdane naknade\n08.09.2020. 10:28 / Izvor: Akta.ba\nNadalje, ministarstva ne postupaju u skladu sa Uredbom čak ni kod imenovanja komisija, lako je Uredbom jasno definisano da jedna osoba može biti imenovana za predsjedavajućeg ili člana u najviše dva stalna radna tijela, jedan od zaposlenika ministarstava u 2018. godini bio je angažovan u čak 49 radnih tijela, te je primio dodatne naknade u vrijednosti od 27.505 KM na godišnjem nivou, saopćio je Centar civilnih inicijativa.\nTakođer, kršenje Uredbe nastavljeno je u 2019. godini gdje su pojedini zaposlenici bili angažovani uli radnih tijela, te je za njihov rad u komisijama pored redovnih plata pojedinačno isplaćeno 30.049 KM.\nProjekat "Učinkovitija javna revizija za smanjenje korupcije u Bosni i Hercegovini" provode Centri civilnih inicijativa (CCI) uz finansijsku podršku Švedske. Projektom se želi doprinijeti odgovornijem trošenju budžetskih sredstava i smanjenju korupcije u javnim institucijama u BiH.\nU svrhu transparentnijeg trošenja budžetskih sredstava, ministarstva moraju preispitati opravdanost isplata naknda zaposlenicima po osnovu rada u komisijama za poslove iz nadležnosti ministarstva, jasno utvrditi proceduru učešća u komisijama za vrijeme radnog vremena i angažovanje zaposlenika organizovati propisno Uredbi Vlade FBiH.\nPeradari najavljuju moguće povećanje cijena


Pavlović: U Srebrenici popisano duplo više od stvarnog broja osoba – mojKontakt portal – Radio Televizija Kontakt\n“Rezultati popisa su, kao i izbori u Srebrenici, već ranije dogovoreni i isplanirani na štetu srpskog naroda, kao i obično”, prenio je Pavlović ocjenu ove koalicije, koju čine sve srpske stranke i nevladine organizacije u ovom mjestu.\nU njegovom saopštenju se tvrdi da na području ove opštine stvarno živi oko 65 odsto Srba i oko 35 Bošnjaka, a da će, prema saznanjima Koalicije, ovaj popis “pokazati” da je približno isti broj pripadnika oba naroda.\n“I popis govori da se u Srebrenici sve unaprijed dogovori i da je ona ranije izrežirani politički projekat, jer su opstrukcije popisivača, instruktora i Popisne komisije u toku popisa potpuno slične scenariju koji je viđen za lokalne izbore 2012. godine”, naveo je Pavlović.\nOn ističe da će rezultati popisa pokazati da stanovnika ima u nekim selima gdje nema ni kuća i gdje od početka rata niko ne živi ili da u selu sa dvije kuće živi 10 puta više osoba od stvarnog broja.\n“U rijetko naseljenim selima kao što su Skenderovići, Ratkovići, Viogor, Brežani i još nekima zna se poimenično ko u kojoj kući živi, a upisanih je mnogo više, dok će u Sućeski ili Potočarima biti više stanovnika nego u Srebrenici”, iznio je Pavlović tvrdnje Koalicije za Republiku Srpsku.\nOn navodi da Koalicija smatra da je cilj ovako obavljenog popisa stanovništva da se Srebrenica predstavi kao opština u kojoj svi treba da budu zadovoljni popisom i da vlast dijele po principu “pola-pola” iako je stvarno stanje na terenu potpuno drugačije.\nFerguson: Vidić htio da ide braniti Kosovo


Evropljani će braniti nuklearni sporazum sa Iranom\nARHIVA - Visoka predstavnica EU Federika Mogerini u Briselu 15. decembar 2016.\nU Briselu Visoka predstavnica EU, ministri spoljnih poslova Velike Britanije, Francuske i Njemačke potvrdili su da stoje iza nuklearnog sporazuma sa Iranom. Do sada se niko nije pojavio sa boljim sporazumom, rekao je britanski šef diplomatije, aludirajući na kritike sporazuma koje dolaze iz Vašingtona.\nI nije teško bilo utvrditi kome je namijenjena poruka sa današnjeg skupa organizovanog na poziv Visoke predstavnice EU, kojem je uz ministre spoljnih poslova Velike Britanije, Francuske i Njemačke, prisustvovao i ministar spoljnih poslova Irana. Bio je to odgovor na američke kritike nuklearnog sporazuma sa Iranom, ponovljeni stav EU i njenih najvećih članica da Iran u potpunosti ispunjava obaveze iz sporazuma što je već devet puta potvrdila i Medjunarodna agencija za atomsku energiju.\n"Sporazum sa Iranom se ostvaruje i donosi rezultate kada je riječ o njegovom ključnom cilju - držanju pod kontrolom iranski nuklearni program. Izvještaji su devet puta zaredom potvrdili to i garantuju da Iran svoj nuklearni program koristi samo za mirnodopske svrhe...a to je za nas Evropljane od ključnog strateškog interesa", rekla je visoka predstavnica EU Federika Mogerini.\nEvropljani ne samo da će se držati postojećeg Sporazuma već će ga i braniti.\n"Želimo da zaštitimo nuklerani sporazum protiv svake moguće odluke koja bi ga umanjila, bez obzira sa koje strane dolazila. Važno nam je da dokažemo da se diplomatskim putem može spriječiti proizvodnja nuklearnog oružja, u vrijeme kada u ostalim dijelovima svijeta razmišljaju kako doći do nuklearnog oružja. Bilo bi vrlo loše kada bi propao jedini sporazum koji do spriječava", istakao je ministar spoljnih poslova Njemačke, Sigmar Gabrijel.\nPrimjećeno je da uklanjanje sankcija Iranu već ima pozitivne efekte za Irance, što otvara put ozbiljnijoj saradnji i dijalogu o svim pitanjima.\n"Važno je stvoriti svjetsku podršku Sporazumu kako bi Iran bio u mogućnosti da pokaže da je dobar susjed u regionu i zato je ispravno da, paralelno sa ovim, vidimo šta Iran može da učini kako bi se riješila teška kriza u Jemenu, podrži mirovni proces u Siriji, i pomogne u rješavanju ostalih pitanja u regionu. Mislim da niko nije na sto stavio neko bolje rješenje od ovog sporazuma, oni koji su protiv njega, trebali bi predložiti bolje rješenje, a to do sada nismo vidjeli", rekao je Boris Džonson, ministar spoljnih poslova Velike Britanije.\nTreba dodati da su Evropljani, očekivano, bili vrlo suzdržani u komentarima aktuelne situacije u Iranu i ignorisali optužbe američke administracije i nekih drugih da je EU previše blaga prema Iranu.


COVID-19 u Srbiji | AMCHAM\nAmCham Srbija Borba protiv COVID-19 COVID-19 u Srbiji\nNa ovoj stranici možete naći najnovije informacije o epidemiji bolesti Covid-19 u Srbiji koje se redovno ažuriraju iz svih relevantnih domaćih i međunarodnih izvora.\nVlada Republike Srbije donela je Odluku na osnovu koje su otvoreni granični prelazi i omogućen ulazak u zemlju svim licima, pri čemu više nije neophodno posedovanje negativnog PCR testa, niti dozvole Komisije. Strani državljani kojima je rok važenja privremenog boravka u Srbiji istekao nakon proglašenja vanrednog stanja mogu ući u Srbiju najkasnije do 1. jula 2020. godine i zakonito podneti zahtev za produženje privremenog boravka u roku od 30 dana od dana ulaska u Srbiju. Smatra se da je privremeni boravak stranog državljanina važeći u trenutku njegovog ulaska u Srbiju, te da zakonito boravi u Srbiji do okončanja postupka po podnetom zahtevu.\nU Srbiji okončano vanredno stanje\nU nastavku pronađite najrelevantnija pravila, akte i dokumenta koja su ostala na snazi nakon prestanka vanrednog stanja u Srbiji, izazvanog COVID-19.\nVlada Srbije usvojila je izmene i dopune Odluke o proglašenju bolesti Covid-19 izazvane virusom SARS-CoV-2 zaraznom bolešću, koja omogućava stranim i domaćim državljanima da uđu u Srbiju, a da ne budu u karantinu 14 dana, pod uslovom da imaju negativan PCR test ne stariji od 72h i dozvolu za ulazak i / ili tranzit, koju izdaje Vladino radno telo, sa uslovima i ograničenjima njihovog boravka ili tranzita. Prečišćene odredbe možete videti ovde.\nMinistarstvo za rad, zapošljavanje, boračka i socijalna pitanja objavilo je obrazac potvrde koju je potrebno da poslodavci izdaju zaposlenim ili radno angažovanim licima, u svrhu korišćenja javnog gradskog prevoza nakon ukidanja vanrednog stanja. Neposredno nakon toga, Vlada je usvojila Uredbu o merama za sprečavanje i suzbijanje zarazne bolesti COVID-19, koja je obavezala jedinice lokalne samouprave da obavljanje gradskog i prigradskog saobraćaja obavljaju uz primenu mera prevencije u skladu sa preporukama nadležnog zavoda, odnosno instituta za javno zdravlje, tako da je prestala potreba za izdavanjem pomenutih potvrda.\nOdlukom o izmeni Odluke o proglašenju bolesti Covid-19 zaraznom bolešću propisano je da se mera izolacije u kućnim uslovima u trajanju od 14 dana neće primenjivati na domaće državljane koji su zaposleni na teritoriji susedne države i koji poseduju dokument poslodavca o radnom angažovanju, kao ni na državljane susednih država koji su zaposleni na teritoriji Republike Srbije, kojima je poslodavac iz Republike Srbije izdao dokument o radnom angažovanju.\nVlada Republike Srbije usvojila je Uredbu o merama u drumskom saobraćaju za vreme vanrednog stanja, koja uređuje rokove za vršenje aprilske, junske i septembarske revizije pojedinačnog plana raspodele međunarodnih dozvola za prevoz tereta za 2020. godinu.\nVlada je usvojila Uredbu o merama za sprečavanje i suzbijanje zaraznih bolesti COVID-19, kojom se utvrđuju obaveze za pružanje usluga u oblasti trgovine na malo (prodaja hrane i pića, kao i prodaja ostale robe).\nNarodna banka Srbije usvojila je Odluku o izmenama Odluke o načinu rada deviznog tržišta koja je od značaja za primenu mera podrške građanima i privredi za ublažavanje posledica pandemije.\nVlada Republike Srbije usvojila je Uredbu o pomeranju roka za sticanje statusa kvalifikovanog novozaposlenog lica kojom je pomenuti rok iz Zakona o porezu na dohodak građana i Zakona o doprinosima za obavezno socijalno osiguranje pomeren na rok od 60 dana od dana prestanka vanrednog stanja.\nVlada je usvojila Uredbu o merama za sprečavanje i suzbijanje zarazne bolesti COVID-19, kojom se reguliše važnost ličnih dokumenata koji su istekli za vreme vanrednog stanja, kao i aktiviranje postupaka za utvrđivanje statusa stranih državljana.\nU skladu sa uredbom Vlade, stranke u opštim i posebnim upravnim postupcima ne mogu snositi posledice svog nepostupanja u rokovima propisanim ili određenim u skladu sa zakonom, za vreme trajanja vanrednog stanja. Uredba o primeni rokova u upravnim postupcima za vreme vanrednog stanja.\nDodatno, rok za predaju godišnjih finansijskih izveštaja sa izveštajem revizora za sve obveznike čije je izveštavanje uređeno Zakonom o tržištu kapitala, Zakonom o investicionim fondovima ili Zakonom o alternativnim investicionim fondovima sa javnom ponudom, se pomera na 60 dana od dana prestanka vanrednog stanja. Za izveštavanje koje je uređeno Zakonom o računovodstvu, propisano je da se rok za redovne godišnje finansijske izveštaje pomera na rok od 90 dana od ukidanja vanrednog stanja, a rok za konsolidovane finansijske izveštaje na 120 dana od dana prestanka vanrednog stanja. Uredba o pomeranju rokova za održavanje redovne sednice skupštine privrednog društva i dostavljanje godišnjih i konsolidovanih finansijskih izveštaja privrednih društava, zadruga, drugih pravnih lica i preduzetnika, kao i rokova za podnošenje prijava za porez na dobit i poreza na prihod od samostalne delatnosti, važenja licenci ovlašćenih revizora i licenci za vršenje procene vrednosti nepokretnosti koje ističu za vreme vanrednog stanja nastalog usled bolesti COVID-19 izazvane virusom SARS-CoV-2.\nVlada Republike Srbije usvojila jeUredbu o merama u drumskom saobraćaju za vreme vanrednog stanja, koja uređuje rokove za vršenje aprilske, junske i septembarske revizije pojedinačnog plana raspodele međunarodnih dozvola za prevoz tereta za 2020. godinu.


Kirijos nakrivio sombrero, u finalu Akapulka bolji od Zvereva - BIGportal.ba\n3 Marta, 2019 3 Aprila, 2019 053\nNik Kirijos je pobjednik turnira Serije 500 u Akapulku. Australijanac je u finalu pobijedio Nijemca Aleksandera Zvezeva poslije 92 minuta igre sa 6:3, 6:4.\nBila je to peta titula u karijeri za tenisera iz Kanbere i ujedno prva u 2019. Do nje je došao posle sjajne nedelje u kojoj je pobedio Italijana Sepija, Rafaela Nadala, Stana Vavrinku, Džona Iznera i na kraju i Sašu Zvereva.\nKirijos je pokazao da je u dobroj formi, ali i da ume da bude jači od kritika, pošto je kritikovan od strane mnogih zbog ponašanja u susretu drugog kola protiv Rafaela Nadala.\n“Sjajan je osećaj pobediti ovde. Nisam mnogo očekivao, znao sam da sam u poziciji autsajdera i da Saša igra odličan tenis. On je neverovatan igrač i nema mnogo slabosti u igri, tako da sam morao da izvučem najbolje iz sebe. Zaista sam zadovoljan svojom igrom“, izjavio je šampion Akapulka.\nPosle sjajne nedelje u Meksiku, Kirijos će drastično napredovati na novoj ATP listi. On će sa 72. dospeti na 31 mesto, jer je za trijumf dobio novih 500 poena.\n“Ovo je primer kako se treba boriti i kako je ipak moguće sa nižih pozicija brzo napredovati. Ako ste u stanju da osvojite turnir, onda ništa nije nemoguće. Neko vreme sam bio zaista neraspoložen i nisam znao kojim putem da krenem, ali posle jedne ovakve nedelje sve može da se promeni“, priznao je Kirijos.\nOsim 500 poena, zaradio je i ček na 367.630 dolara. Zvezev sa druge strane, ponovo je zastao na poslednjem koraku.\n“Kada pobedite četiri odlična igrača na turniru ove kategorije, zaslužujete titulu. Nik je pravi šampion ove nedelje. Svi treba da odamo priznanje onima koji to zaslužuju, a Nik sa ovakvom nedeljom svakako jeste“, izjavio je Zverev.\nOba tenisera će sa velikim očekivanjima nastupiti od 7. do 17. marta na Mastersu u Indijan Velsu.\n“Kingsima ste se smijali, a sada će Lebrona da ostave bez plej-ofa”


Zajedno protiv poplava u Paraćinu\nPress release, 19.10.2018\nProjekat koji podržava Švajcarska je predstavljen na manifestaciji u cilju predstavljanja mera za sprečavanje poplava podržanih od strane donatora u Srbiji.\nŠtand Švajcarske na manifestaciji "Zajedno protiv poplava" u Paraćinu © SCO Serbia\nManifestacija pod nazivom "Zajedno protiv poplava" je održana u Paraćinu, koji je bio jako pogođen poplavama 2014. godine, u cilju podizanja svesti o ovoj vrsti prirodne nepogode.\nOdbranu od poplava su predstavili Sektor za vanredne situacije Ministarstva unutrašnjih poslova Republike Srbije , JP "Srbijavode", Evropska unija, Program Ujedinjenih nacija za razvoj (UNDP), Švajcarski državni sekretarijat za ekonomske poslove (SECO), Crveni krst, Civilna zaštita Paraćina i Caritas.\nMarko Blagojević, direktor Kancelarije za upravljanje javnim investicijama Republike Srbije, obratio se učesnicima na početku događaja. On je ukazao na značajan napredak u prevenciji poplava u poslednje četiri godine, počevši od poplava koje su pogodile Srbiju u 2014. godini, kao i da je pred nama mnogo posla i napora kako bismo mogli reći da je Srbija potpuno bezbedna.\nProjekat smanjenja rizika od elementarnih i drugih nepogoda u opštinama u Srbiji, finansiran od strane Švajcarske, predstavio je planirane aktivnosti za Paraćin, koji predviđaju podizanje više pešačkih i saobraćajnih mostova. Projektni tim je bio na raspolaganju da građanima Paraćina da objasni pristup i očekivane rezultate. Ukupan budžet projekta iznosi 2,5 miliona evra.


Press Online :: Društvo :: Medalje za najbolje u Sektoru za vanredne situacije\nMedalje za najbolje u Sektoru za vanredne situacije\nPremijer Srbije i ministar unutranjih poslova Ivica Dačić prisustvovao je danas u Vranju svečanosti povodom Dana Sektora MUP-a za vanredne situacije, i najavio da će taj sektor biti ojačan, kako novim ljudima, tako i opremom\nDačić je najboljim pripadnicima Sektora dodelio po 25 zlatnih i srebrnih medalja za izuzetne rezultate u obavljanju dužnosti i zadataka na zaštiti i spasavanju ugroženih građana tokom vanrednih situacija.\nObraćajući se prisutnima, Dačić je rekao da su pripadnici Sektora na humanim i teškim zadacima pokazali divljenja vredno zalaganje i predanost i opravdali poverenje građana.\nOn je podsetio da su Srbiju u toku ove godine zadesile ekstremno niske temperature i snežni nanosi, a potom i velika suša i požari, i da su vatrogasci iz sastava Sektora u poslednjih 12 meseci bili angažovani na 46.000 događaja, od toga samo u požarima u 37. 000 događaja i evakuisali i spasli 2.000 građana.\nPremijer je ukazao da operativnu srž Sektora čini samo 3.000 policajaca, kao i da je Srbija po broju vatrogasaca po glavi stanovnika na začelju u Evropi.\nOn je rekao da će stoga u Sektor biti primljeno 500 vatrogasaca, a predsotiji i ulaganje u novu opremu.\nPomoćnik ministra i načelnik Sektora Predrag Marić rekao je da su hrabrost i požrtvovanost pripadnika Sektora nešto evidentno, što se ne dovodi u pitanje, ali da je neophodno da državni vrh shvati da je neophodno ulagati u ljudstvo i opremu.


Blagojević poziva Obamu za svedoka | Glas javnosti\nPočetna > Svet > Blagojević poziva Obamu za svedoka\nBIVŠI GUVERNER ILINOISA SPREMA SE ZA SUĐENJE ZAKAZANO ZA JUN\nVAŠINGTON - Advokatski tim bivšeg guvernera Ilinoisa Milorada Roda Blagojevića zatražio je da federalni sudija obavezujućim nalogom (sub poena) pozove američkog predsednika Baraka Obamu da svedoči na njegovom suđenju za korupciju, čiji je početak predviđen za jun.\nBlagojević se izjasnio da nije kriv po optužnici koja ga tereti da je, praktično, nudio na prodaju mesto u Senatu SAD, koje je ostalo upražnjeno pošto je Obama izabran za predsednika SAD.\nU sudskom podnesku na 10 stranica iznosi se da "predsednik SAD nije rutinski svedok i ne bi se tražilo njegovo pojavljivanje da se ne misli da je ono presudno za Blagojevićevu slobodu". Prema istom zahtevu, Obamine javne izjave da nije ni na koji način umešan u razgovore o popunjavanju upražnjenog senatorskog mesta u neskladu su sa informacijama drugih svedoka slučaja.\nBlagojević, iz redova Obaminih demokrata, dva puta je bio izabran za guvernera, a posle pokretanja optužbi, podneo je ostavku u januaru prošle godine.\nOn je ove nedelje imao prkosnu konferenciju za štampu, na kojoj je sve one koji ga optužuju nazvao lažovima i kukavicama, direktno prozvavši federalnog tužioca Patrika Ficdžeralda, tvrdeći da žele da sakriju od porote neke trake sa snimcima njegovih prisluškivanih telefonskih razgovora.\nNed, 25/04/2010 - 01:42 — D.Savic,Paris\njevreji ga tuze, Jevreji ga sude,nema sanse da dobije,tako ti je to na zapadu kad nisi jevrejin a zelis da se tuzis


„Sportom protiv nasilja“ – akcija NIS-a i TSS-a održana u Novom Bečeju | NIS\nNIS > Održivi razvoj > Sport > „Sportom protiv nasilja“ – akcija NIS-a i TSS-a održana u Novom Bečeju\n„Sportom protiv nasilja“ – akcija NIS-a i TSS-a održana u Novom Bečeju\nZajednička akcija NIS-a, TSS i Ministarstva prosvete, nauke i tehnološkog razvoja pod nazivom „Sportom protiv nasilja“ održana je proteklog vikenda u Novom Bečeju, u okviru manifestacije „Vikend sporta“.\nU prezentaciji Mini tenisa učestvovalo je preko 300 đaka koji su se upoznali sa programom “Svetske teniske federacije” (ITF) – MINI TENNIS, koji populariše sportske vrednosti i fer plej u sportu kao važnom elementu u razvoju najmlađih.\nNIS je podržao ovu akciju kao višegodišnji generalni sponzor TSS-a sa kojim sarađuje u okviru programa „Energija sporta“ i strategije društveno odgovornog poslovanja. Kompanija na ovaj način promoviše zdrav život i negovanje mladih talenata.\nPored škole tenisa, tokom sportskog vikenda u Novom Bečeju organizovana su i takmičenja u odbojci, fudbalu, košarci i borilačkim veštinama. Na sportskim terenima učestvovalo je ukupno 1500 dece iz Vojvodine, kao i Beograda i Nikšića.


RTS :: Mihajlović o auto-putevima: Sjajna godina za Srbiju\nEkonomija Mihajlović o auto-putevima: Sjajna godina za Srbiju\npetak, 16. avg 2019, 10:49 -> 12:14\nMihajlović je rekla i da veruje da će 1. marta naredne godine početi radovi na deonici Novi Beograd - Surčin, i da ćemo za dve godine praktično imati gotov auto-put od Novog Beograda do Čačka.\nVučić i Erdogan na početku radova na auto-putu do Sarajeva\nRadovi na izgradnji jednog dela prstena auto-puta ka Sarajevu biće svečano obeleženi krajem avgusta kada u Srbiju dolazi predsednik Turske Redžep Tajip Erdogan, izjavila je Zorana Mihajlović.\nOna je u izjavi novinarima na trasi novog auto-puta Miloš Veliki koji će svečano biti otvoren za dva dana, precizirala da će krajem avgusta biti svečano oboleženo otvaranje jednog dela prstena ka BiH, odnosno auto-puta od Sremske Rače do Kuzmina, deonica na pristupnoj saobraćajnici i na izgradnji mosta.\n"Tu će početi radovi. Očekujemo da će naš predsednik Aleksandar Vučić, turski predsednik i Milorad Dodik biti na svečanom polaganju kamena temeljca", rekla je Mihajlović.\nNavela je da su potrebne najmanje dve godine da se ta deonica završi, a da se u međuvremenu radi dokumentacija za deonicu Požega - Kotroman.\n"To je drugi deo veze sa BiH. Potrebno je najmanje godinu dana da se dokumentacija završi, a u međuvremenu ćemo razgovarati o načinima finansiranja", rekla je ministarka.\nNaglasila je da se Srbija intenzivno povezuje sa regionom i da treba da iskoristi svoj tranzitni položaj, ali isto tako radi se i auto-putevi unutar Srbije.\nNavela je da se u septembru očekuje početak radova na Moravskom koridoru koji će, kaže, biti ta veza između Koridora 10 i Koridora 11.\nMinistarka kaže da bi krajem septembra i početkom oktobra trebalo da bude pušten istočni krak Koridora 10.\nProšle godine kroz Srbiju je prošlo 54,5 miliona vozila, a Mihajlović navodi da se procenjuje da će ove godine biti više od 60 miliona vozila, te podseća da je 2014. kroz Srbiju prošlo 34 miliona vozila.


UNDP BiH u posjeti Bosansko-podrinjskom kantonu Goražde\nČlanovima kajakaškog kluba “Buk” Goražde uručena vrijedna donacija\nKajakaški klub “Buk” Goražde dobio je 10.06.2009. godine od UNDP-a vrijednu donaciju kajaka i prateće opreme. Uručivanju donacije, pored predstavnika UNDP-a i članova kajakaškog kluba “Buk” prisustvovali su i predstavnici izvršne i zakonodavne vlasti BPK Goražde i predstavnici Općine Goražde.\nIspred UNDP-a donaciju su uručili Christine McNab, rezidentna predstavnica Razvojnog programa UNDP-a u BiH i Guy Dionne, šef UNDP odjela u Foči, a svečano potpisivanje ugovora o primopredji opreme upriličeno je na obali Drine ispred prostorija kajakaškog kluba.\nMinistar privrede Mustafa Kurtović izrazio je veliku zahvalnost na ovoj donaciji koja, ujedno, predstavlja i nastavak aktivnosti UNDP-a u sklopu Razvojnog programa za Gornje-drinsku regiju. Također, istakao je, da će ova vrijedna donacija omogućiti goraždanskim kajakašima da se što bolje predstave na predstojećem Državnom prvenstvu u kajaku čiji je domaćin Goražde, a koje će se održati u sklopu Festivala prijateljstva, 1. i 2. augusta.\nChristine McNab ovom prilikom istakla je da je jedan od zadataka UNDP-a pomoć postkonfliktnim zajednicama u njihovom razvoju sa fokusom na lokalne zajednice i njihove članove svih dobnih skupina, u sklopu čega je i organizovana ova donacija za koju je sredstva obezbijedila Kraljevina Holandija.\nVeliku zahvalnost UNDP-u izrazili su i predsjednik Kajakaškog kluba “Buk” Suad Čeljo, te član kluba Kenan Kadrić.\n– Dobili smo šest vrhunskih kajaka za slalom koji će nam pomoći u daljem radu i našim takmičenjima i evropskim, svijetskim, te našim državnim prvenstvima. Uz to smo dobili i četiri spust kajaka i vrlo smo zadovoljni opremom, jer je oprema stvarno vrhunska i zahvaljujem se UNDP-u na ovoj pomoći. Ovo nam puno znači u nastojanju da održimo klub i obučimo nove članove koji će, sa ovom opremom, imati priliku da ostvare zavidne rezultate – riječi su Kenana Kadrića.


O projektu – Prava u radu, rad na pravima\nNastavljamo rad sa mladim radnicima i tokom 2020. godine – ovaj put kroz projekat „Sindikati i njihove omladinske sekcije – novi pokretači omladinske participacije“.\nPartneri dolaze iz šest zemalja – Srbije, Bosne i Hercegovine, Severne Makedonije, Crne Gore i Slovenije, uz aktivno učešće organizacija iz Grčke i Slovačke, kombinujući omladinski i sindikalni sektor.\nProjekat će imati nekoliko faza.\nPrvi korak je istraživanje među mladima o omladinskom aktivizmu i učešću u sindikatima, kao i korišćenju ovih struktura za aktivno učešće u društvu. Rezultati će biti predstavljeni kroz nacionalne i objedinjeni izveštaj. Upravo zbog toga što nam je glas mladih veoma važan, projekat počinjemo anketama jer želimo da nam mladi radnici kažu šta je to što im nedostaje da bi se aktivirali u sindikatima i lokalnim zajednicama. Na osnovu njihovih odgovora kreiraćemo dalje aktivnosti.\nCentralna aktivnost biće Sindikalna akademija koju će pohađati 35 polaznika zemalja učesnica.\nAkademija je planirana za maj i tokom iste, učesnici će kroz neformalno obrazovanje učiti na koji način mogu da se uključe u procese od značaja za mlade, kako kroz sindikat, tako i u sopstvenom okruženju. Ujedno će razvijati socijalne veštine neophodne za uspešno aktivno delovanje u zajednici.\nPolaznici će u ulozi vršnjačkih edukatora nastaviti da šire naučeno – organizujući terenske aktivnosti za prenos informacija i znanja vršnjacima iz okruženja. Takođe, njihovi predlozi biće uvaženi po pitanju načina na koji se treba obratiti mladima kroz medijsku kampanju “Sindikati su IN – uključi se, deluj, utiči” kako bi se poruka proširila na što veći broj ljudi, pre svega mladih koji se možda pitaju kakve im se sve mogućnosti nude kroz članstvo u sindikatu.\nKraj aktivnosti obeležiće Završna konferencija tokom koje će se učesnici projekta susresti sa drugim akterima od značaja za teme omladinskog i sindikalnog aktivizma – predstavnicima međunarodnih sindikalnih organizacija, institucija koje se bave temama projekta, medija.\nProjekat je podržala Evropska omladinska fondacija Saveta Evrope.


Memnuna Cmiljanović 17 april 2019\nPo ugledu na brojne zemlje Evrope i sveta, Udruženje dermatologa Srbije, pokrenulo je inicijativu da se ograniči upotreba solarijuma za mlađe od 18 godina. Solarijumi su, prema kriterijumima Svetske zdravstvene organizacije svrstani u prvu grupu kancerogena jer je u svetu registrovano više od 450.000 slučajeva melanoma, najtežeg raka kože.\nOd pre dva meseca u Srbiji je stupio na snagu Pravilnik o kožmetičkim salonima i upotrebi solarijuma prema kom će svi stariji od 18 godina moći da se “kvarcaju” i dobiju toliko željenu bakarnu boju. Potrebno je samo da prethodno potpišu da su upoznati sa svim mogućim rizicima korišćenja aparata sa solarnim lampama.\nVlasnike solarijuma nova pravila obavezuju da kontrolišu ispravnost aparata na svakih šest meseci i da redovno menjaju lampe. U Ministarstvu zdravlja kažu da će njihove inspekcije kontrolisati primenu Pravilnika. Sto se tiče mladjih od 18 godina oni prvi put od ove godine neće moći uoči leta "da nabace" morski stajling stečen u solarijumu jer je za njih on zabranjen.\nOd kada je u zemljama Evropske unije postepeno uvedena zabrana koriščenja solarijuma, u Srbiju je naglo došlo do uvoza polovnih solarijuma sa slabom zaštitom tako da je ugrožena široka populacija mladih koji smatraju da je preplanula boja kože “in” bez obzira što je stečena na neprirodan i štetan način.\nOd raka kože u Srbiji godišnje oboli više od 600 ljudi od kojih 200 u trenutku postavljanja dijagnoze ima najtežu formu melanoma. Lekari tvrde da je nastanak melanoma kod mladih između 18 i 29 godina uglavnom posledica UV zračenja u solarijumu a pokazalo se da je kod nas njihova upotreba masovna. Istraživanja sprovedena u četiri srednje škole u Srbiji pokazala su da je 38 odsto srednjoškolaca bilo bar jednom u solarijumu, a da su neki od njih počeli tamo da odlaze sa 13 godina. Oko osam odsto srednjoškolaca izjavilo je da su više od 30 puta bili u solarijumu.


Akcija za mlade\nNaslovnica Južni Sandžak Berane Akcija za mlade\nBijelo Polje, Berane – Prvi kamp na temu “Omladinska ljetnja akcija” – implementacijam Lokalnih planova akcije za mlade, koje u okviru projekta “Ljetnji omladinski obrazovni kampovi 2010”, organizuje NVO Forum Mne, nedavno je završen.\nKamp je imao za cilj da kod 15 mladih ljudi iz četiri crnogorske opštine (Budva, Berane, Bijelo Polje i Kotor), u kojima postoje ili su u izradi lokalni planovi akcije za mlade, poboljša informisanost i znanje iz dvije oblasti. To su oblici struktuirane brige o mladima na lokalnom nivou i aktivizam i učešće u kreiranju promjena u zajednici. Projektom su, kako kaže Sandra Smolović koordinatorka projekta “Ljetnji omladinski obrazovni kampovi 2010”, osnaženi da nakon kampa u svojim sredinama realizuju aktivnosti u zajednici i među vršnjacima i da konkretnim akcijama podstiču realizaciju akcionih planova iz tri lokalna plana akcije za mlade, lobiraju za otvaranje omladinskih klubova i ujedno obuhvate još oko 400 mladih iz ovih opština.\n– Kroz kamp smo kod 15 maldih iz Budve, Berana, Bijelog Polja i Kotora, uspjeli da podignemo nivo znanja o svrsi, ulogama i mogućnosti koje otvaraju postojeće strategije za mlade, a zatim i ohrabrimo kritičku svijest o njihovoj ulozi u procesu realizacije akcionih planova, kao i da podignemo nivo znanja o građanskom aktivizmu, volonterizmu i učešću u kreiranju dešavanja u zajednici, akzala je Smolovićeva.\nRealizaciju kampa pomogla finansijski je pomogla SIDA (švedska internacionalna agencija za razvoj i saradnju).


Više od 150 majki dobilo je po 500 KM – OrizareNews\nViše od 150 majki dobilo je po 500 KM\n8 Januara, 2021 orizarenews\nViše od 150 višečlanih porodica iz općine Novi Grad, onih koje su dobile treće, četvrto i svako naredno dijete ili blizance u prošloj godini, darovano je simboličnom pomoći od po 500 KM od svoje lokalne zajednice.\nOvakav vid pomoći porodicama koje se odluče da imaju više djece Općina Novi Grad realizuje od 2015. s ciljem pružanja podrške natalitetu i osnaživanju porodice. Za tu namjenu iz prošlogodišnjeg budžeta izdvojeno je 100.000 KM.\nU proteklih šest godina, otkako se provodi ovaj program, više od 900 porodica dobilo je ovu vrstu podrške Općine. To je jedan u nizu programa koje Općina Novi Grad provodi kako bi porodicama s više djece barem malo olakšala svakodnevni život.\nOsim toga, Općina Novi Grad je prva lokalna zajednica koja je uvela dodatnu podršku iz budžeta za porodilje koje su nezaposlene i primaju znatno manju nadoknadu u odnosu na zaposlene.\nZa tu namjenu već nekoliko godina iz općinskog budžeta izdvaja se oko 300.000 KM godišnje, tako da nezaposlene porodilje uz naknadu koju primaju s viših nivoa, od Općine mjesečno primaju po 50 KM.\nTagged #pomoc #porodica #djeca\nPrevious postNa ahiret preselio Kemal Baysak: Njegova ljubav prema Bosni i Hercegovini nije imala granica\nNext postLansiran turski satelit pete generacije Turksat 5A


NOVA NAGRADNA IGRA EPCG: PLATI RAČUN ONLINE I AUTOMOBIL OSVOJI - MontEnergija\nHome Električna energija\tNOVA NAGRADNA IGRA EPCG: PLATI RAČUN ONLINE I AUTOMOBIL OSVOJI\nElektroprivreda Crne Gore organizuje od 11. maja do 30. juna veliku nagradnu igru za sve kupce koji pripadaju grupi potrošnje “Domaćinstva”. Glavna nagrada obezbijeđena je u saradnji sa kompanijom Mastercard – HIBRIDNI AUTOMOBIL SUV VOLVO XC40, saopšteno je iz EPCG.\nU saopštenju se navodi da će se u bazi za izvlačenje glavne nagrade naći sva domaćinstva koja putem portala EPCG od 11. maja do 30. juna plate aprilski i majski račun Mastercard® karticom. Iznos uplata putem portala EPCG isključivo Mastercard karticom u periodu trajanja nagradne igre mora biti jednak ili viši iznosu aprilskog i majskog računa. Kupac može posebno platiti aprilski i majski račun, a može i jednokratnom uplatom, kao i uplatama od 11. maja najkasnije do 30. juna da stekne pravo učešća u nagradnoj igri.\nTakođe, sva domaćinstva koja 30. juna ne budu imala dug po osnovu utrošene električne energije dobiće status člana “ZLATNOG TIMA” i naći će se u bazi za izvlačenje 300 umanjenja za utrošenu električnu energiju. Poklanjamo 200 umanjenja za utrošenu električnu energiju od 50 eura za članove “Zlatnog tima”, dok za 100 korisnika servisa “Elektronski račun”, koji su ujedno i članovi “Zlatnog tima”, poklanjamo umanjenja od 100 eura na računu. Servis “Elektronski račun“ možete lako aktivirati putem našeg portala www.epcg.com, besplatnim pozivom Call centra na 19100, mejlom na racun@epcg.com, kao i putem naše zvanične Fejsbuk stranice.\nIzvlačenje dobitnika je 19. jula, a sistem izvlačenja je metodom slučajnog izbora pretplatnog broja korisnika elektronskim putem. Pravila nagradne igre mogu se pogledati na portalu www.epcg.com, a na raspolaganju je i besplatan poziv ka call centru 19100 kao i naša Fejsbuk strana, navodi se na kraju saopštenja.\nJEDINSTVENI POREZ NA CO2 BIO BI DOBAR...\nCrna Gora postaje balkanski energetski centar


Nezvanični rezultati RIK-a sa birališta u opštini Vrbas | Oko Nas\nNezvanični rezultati RIK-a sa birališta u opštini Vrbas\n03/04/2017 Oko nas\nPravo da bira novog predsednika Srbije iskoristilo je 22.228 punoletnih građana opštine Vrbas, ili 61,94 odsto od 35.889 građana upisanih u birački spisak. Radno telo Republičke izborne komisije saopštilo je nezvanične rezultate izbora za predsednika Srbije u opštini Vrbas.\nNakon obrade podataka sa svih 36 glasačkih mesta, utvrđeno je da je najviše glasova osvojio Aleksandar Vučić – 12.042 glasa ili 54,17 odsto, drugi je Saša Janković sa 3.403 glasa ili 15,31 odsto, a treći Luka Maksimović – Beli sa 2.044 glasa ili 9,20 odsto. Dr Vojislav Šešelj, sa osvojenih 6,25% ili 1390 glasova, našao se na četvrtom mestu, a iza njega slede Vuk Jeremić (4,15% ili 922 glasa), Boško Obradović (2,68% ili 595 glasova), Nenad Čanak ( 532 glasa ili 2,39%), Saša Radulović (501 glas ili 2,25%), Milan Stamatović (0,59% ili 132 glasa), Aleksandar Popović (94 glasa ili 0,42%) i Miroslav Parović (sa 93 glasa ili 0,42%).\nRezultate izbora u Vrbasu, kada se uporede sa glasanjem na nivou Republike Srbije, odlikuje nešto veća izlaznost birača, uz neznatne razlike u redosledu kandidata u broju osvojenih glasova. Na izborima za predsednika Srbije u prvom krugu pobedio je Aleksandar Vučić, kandidat koalicije sastavljene od vladujićih partija.\nPrethodni članakStudentkinja iz Holandije istražuje prilike Roma u ovdašnjem obrazovnom sistemuSledeći članakIzložba fotografija Aleksandra J. Milatovića


Kardinal protiv Dutertea: Prestati sa traćenjem života u ratu protiv droge - Sputnjik Srbija\n00:04 25 Septembar 2020\nKardinal protiv Dutertea: Prestati sa traćenjem života u ratu protiv droge\n08:52 20.08.2017 (osveženo 09:48 20.08.2017) Preuzmite kraći link\nPoglavar filipinske katoličke crvke kardinal Luis Tagle poručio je da se prestane sa „traćenjem ljudskih života“ u ratu protiv droge u toj zemlji u kome je i sedamnaestogodišnji dečak među brojnim žrtvama, prenosi AFP.\nU policijiskim napadima najmanje je 76 ljudi ubijeno, saopštile su vlasti, dok su pravne grupe i zakonodavci osudili ovu operaciju kao „nekontrolisano ubijanje“ u kampanji „rat protiv droge“, koji je poveo filipinski predsednik Rodrigo Duterte.\n„Udaramo na savest onih koji ubijaju čak i bespomoćne, prestanite da traćite ljudske živote“, naveo je Kardinal Luis Tagle u saopštenju, prenosi AFP.\nKardinal Tagle je poručio da problem ilegalne droge ne sme da se svede na nivo političkog ili kriminalističkog i dodao da je to humanitarna briga koja, kako je rekao, utiče na sve, prenosi AFP.\nFilipinski predsednik je nakon preuzimanja predsedničke funkcije objavio „rat protiv droge“ prošle godine, u kojem je ubijeno 3.263 dilera droge, a više od 2.000 je izvršilo samoubistvo.\nFilipini, droga, svet


Asad na spisku osumnjičenih za hemijske napade u Siriji? - 13.01.2017, Sputnik Srbija\nAgencija Rojters saopštila je u petak da je imala uvid u spisak osoba iz sirijskog rukovodstva, među kojima je i predsednik te države Bašar el Asad, koje... 13.01.2017, Sputnik Srbija\nvesti, svet, sirija, bašar asad, ujedinjene nacije, organizacija za zabranu hemijskog oružja\n20:48 13.01.2017 (Osveženo: 20:55 13.01.2017)\n© REUTERS / Omar SanadikiLjudi prolaze pored bilborda sa likom sirijskog predsednika Bašara Asada u Alepu\n18 Decembar 2016, 08:24\nKomisija za istraživanje slučajeva primene hemijskih supstanci u vojne svrhe u Siriji formirana je u novembru prošle godine. Stručnjaci su ranije predstavili nekoliko izveštaja, prema kojima su za primenu hemijskog oružja odgovorni kako predstavnici vlasti, tako i teroristi.\nAgencija Rojters je saopštila, pozivajući se na neobjavljeni dokument i izjavu neimenovanog izvora upoznatog sa istragom, da je napravljen preliminarni spisak osoba koje, prema oceni stručnjaka, imaju veze sa korišćenjem hlora 2014. i 2015. godine u Siriji.\nAgencija ukazuje na to da su na spisku, navodno, predsednik Sirije Bašar el Asad, njegov mlađi brat Maher el Asad i drugi visoki zvaničnici.\n13 Januar 2017, 16:17\nRojters ukazuje da je dokument sastavljen na osnovu podataka predstavnika zapadnih specijalnih službi.\nInformacije o postojanju tog spiska nisu zvanično potvrđene, navedeno je u saopštenju.\nŠefica zajedničke komisije Virdžinija Gamba direktno je opovrgla informaciju o postojanju bilo kakvog spiska sa imenima osumnjičenih.\n„Utvrđivanje osumnjičenih se u ovom trenutku ne razmatra“, navela je Gamba.\nRojters nije uspeo da dobije komentar od predstavnika predsednika Bašara el Asada. Predstavnik sirijskih vlasti je saopštio da optužbe na račun sirijske vojske „nisu zasnovane na istini“.


Ustanova Mara : Južne vesti\nImenovani novi-stari direktori "Mare" i Sigurne kuće u Nišu\n10:20, 19. 10. 2021.\nDirektor Ustanove "Mara" Miloš Ranđelović, kao i direktorka Sigurne kuće Sonja Šćekić, koji su na tim funkcijama od 2012. godine, ostaće u direktorskim foteljama još jedan mandat, potvrđuje za Južne vesti predsednik Odbora za imenovanje Ivan Jovanović.\nU Ustanovi "Mara" pokrenuta usluga "Predah smeštaj" - celodnevna briga o deci\n13:00, 21. 5. 2021.\nRoditelji i staratelji dece sa smetnjama u razvoju od danas imaju mogućnost da ostave decu na nekoliko dana u “Ustanovi Mara” i da o njima brinu radnici kroz uslugu “Predah smeštaj”. Nakon višegodišnjeg odlaganja primene, roditelji su saglasni da je za njih danas praznik, jer je ova usluga namenjena pre svega kao pomoć njima.\nUskoro bi u Nišu trebalo da budu otvoreni Svratište za decu i Prihvatilište za rad sa decom koja trpe najteže oblike nasilja, saopštila je zamenica gradonačelnice Dušica Davidović. Za ustanovu "Mara", koja je prerasla u Centar za pružanje usluga socijalne zaštite, biće namenjena veća sredstva u visini od 30 miliona dinara, a biće raspoređena, kako je navela, za opremanje, adaptaciju i prilagođavanje za pružanje novih usluga.\nStariji koji nemaju za ogrev biće u "Mari" tokom zime, Grad traži trajno rešenje\n08:44, 2. 10. 2020.\nPrelazno rešenje kako je ranije najavljeno za starije ljude koji su socijalno ugroženi, žive sami ili nemaju za ogrev ipak će biti deo centra "Mara" i pored toga što su roditelji dece protestovali protiv toga. Zamenica gradonačelnice Dušica Davidović tvrdi da će oni boraviti od decembra ove godine do februara naredne godine u ovom prostoru, te da se razmatra i novi objekat od proleća, koji će biti trajno rešenje.\nPenzionisani policajci donirali maske i sredstva za higijenu ustanovi "Mara"\n16:59, 13. 9. 2020.\nČlanovi Udruženja penzionera policije PU Niš su, kako sami kažu, sakupljali dobrovoljni prilog za Ustanovu Mara. U udruženju kažu da su donaciju činila sredstva za higijenu i medicinske maske.\n18:52, 1. 4. 2020.\nUstanova "Mara" u Nišu, koja pomaže osobama sa teškoćama u razvoju, radi i tokom vanrednog stanja, a kažu da pomažu korisnicima i savetima i kupovinom namirnica. Zaposleni koji imaju hronična oboljenja rade od kuće, a direktor Miloš Ranđelović kaže da je u izolaciji zbog upale pluća, a da još nije testiran na korona virus. Tvrdi da su sve mere zaštite u "Mari" preduzete i da među radnicima nema uplašenih ni sumnjivih na virus korona.\nNa "Čairu" građani i fudbaleri prikupili pomoć za Centar "Mara"\n13:03, 29. 3. 2018.\nBrojni građani, navijači, fudbaleri i stručni štab Radničkog, kako kažu u niškom klubu, odazvali su se humanitarnoj akciji “Svi kao jedan”. Prikupljeni su garderoba, hrana i novac za korisnike ustanove “Mara”, a fudbaleri su istakli da im je veliko zadovoljstvo što učestvuju u ovakvoj aktivnosti.\nJoš nema usluge “Predah od roditeljstva” u Nišu, roditelji negoduju\n08:33, 23. 3. 2018.\nU okviru Centra “Mara” pre više od dve godine počela je dogradnja objekta u kome bi roditelji dece ometene u razvoju mogli da ostave svoje mališane na 24-časovnu brigu. Međutim, objekat ni dve i po godine od početka gradnje nema upotrebnu dozvolu, a kako objašnjavaju iz gradske vlasti, razlog je elaborat o protivpožarnoj zaštiti.\nJedini kandidati za rukovodioce "Mare" i Sigurne kuće su dosadašnji direktori\n10:30, 3. 10. 2017.\nDirektorka Sigurne kuće u Nišu Sonja Šćekić i direktor ustanove “Mara” Miloš Ranđelović i nakon isteka mandata zadržaće svoje fotelje, jer se sem njih, niko nije javio na konkurs za direktorsko mesto. Članica Odbora za imenovanje Radmila Popović kaže da je to tako jer su “potencijalni kandidati demotivisani, jer znaju da se posao u javnim ustanovama dobija po straničkoj preporuci”.\nKoncert u Simfonijskom za pomoć ustanovi "Mara"\n14:56, 22. 2. 2016.\nU petak 26. februara u 20 sati u Niškom simfonijskom orkestru muzičari i operski pevači nastupiće na humanitarnom koncertu za pomoć štićenicima centra “Mara” u Nišu.\nHumanitarna rok svirka za Centar “Mara”\n14:17, 3. 12. 2014.\nMladi niški rok bendovi “Groove brothers“ i “Proba“ održaće humanitarni koncert u niškom Dečijem centru u Čairu u četvrtak, 4. decembra.\nCentru "Mara" pola miliona dinara od nemačke vlade\n14:39, 2. 10. 2013.\nKorisnicima Centra "Mara" za dnevno zbrinjavanje dece i odraslih ometenih u razvoju na raspolaganju je nova sportsko-rekreativna oprema, koja je donacija nemačke vlade vredna pola miliona dinara.\nDeci sa smetnjama potreban veći prostor u Nišu\n15:29, 31. 1. 2013.\nCentar "Mara" nema dovoljno veliki prostor za smeštaj i brigu o deci koja su ometena u razvoju, jedno od mogućih rešenja za proširenje prostora je iseljenje vrtića Pčelice koje je u istoj zgradi.\nHumanitarna akcija za decu iz niških domova\n09:42, 13. 12. 2012.\nNa Pravnom fakultetu u Nišu u toku je akcija sakupljanja igračaka, slatkiša i školskog pribora za pravljenje paketića za decu iz doma "Duško Radović" i centra "Mara".\n15:02, 22. 10. 2021.\nOtvaranje “Borinih pozorišnih dana” zbog bolesti glumca odloženo za subotu


SOKOLAC – Ročište za prodaju nekretnina hotela „Vučko“ na Jahorini nije uspjelo jer niko od prijavljenih učesnika nije dao ponudu za kupovinu, nakon čega je sud obustavio izvršni postupak koji je protiv ovog hotela pokrenula Addiko banka s ciljem naplate kredita od 11,27 miliona KM.\nZastupnik „Vučka“ Predrag Baroš rekao je za CAPITAL da pretpostavlja da je Addiko banka bila svjesna brojnih procesnih manjkavosti i nedostatka aktivne legitimacije da vodi ovaj postupak s obzirom na to da je njeno potraživanje preneseno na „Boru“.\nCAPITAL je ranije objavio da će hotel ponovo biti ponuđen na prodaju te da se tome protivi vlasnik „Vučka“ koji smatra da banka ne može da se pojavljuje kao tražilac izvršenja jer ona nema potraživanja od „Vučka“, s obzirom na to da ih je ranije prenijela na firmu „Bora“.\n„Banka je pokrenula izvršni postupak, a nakon toga je prenijela potraživanja od „Vučka“ na „Boru“. Banka je nakon toga podnijela zahtjev Osnovnom sudu u Sokocu da se izvrši promjena tražioca izvršenja, tako da novi tražilac izvršenja bude „Bora“. Međutim sud je to odbio, obrazlažući da se nakon pokretanja izvršnog postupka ne može mijenjati tražilac izvršenja“, kazao je Baroš ranije za CAPITAL.\nTagovi: addiko bankahotel vuckoizborizdvajamoizvrsni postupakprodajavazno


Otkriveni planovi Barce: Nejmar zamjena za Mesija – Haber.ba\nOtkriveni planovi Barce: Nejmar zamjena za Mesija\nBarcelona će narednog ljeta ponovo pokušati dovesti Nejmara (Neymar), prenosi ESPN. Ponajbolji svjetski nogometaš je redove prvaka Španije napustio u avgustu 2017. godine, kada je Pari Sen Žermen za Brazilca platio rekordno obeštećenje u iznosu od čak 222 miliona eura.\nNeymar - Antenam.net\nNo, uprkos kontroverznom načinu na koji se rastao sa Kataloncima, brazilski napadač je ostao u sjajnim odnosima sa čelnicima Barce, koji u njemu vide prirodnu zamjenu za Lionela Mesija (Messi, 32), aktuelnog i šesterostrukog osvajača nagrade za igrača godine u svijetu.\n– Nejmar je već igrao tamo, a ne postoji mnogo igrača njegovog nivoa – navodi ESPN.\n“Mundo Deportivo” tvrdi da će Barca pokušati dovesti 27-godišnjeg Brazilca, ovisno od njegovih igara u drugom dijelu ove sezone u kojem PSG cilja na osvajanje naslova prvaka Evrope. Nejmar ima zategnute odnose sa čelnicima francuskog kluba, koji su ga odbili pustiti ovog ljeta u Barcelonu,prenosi Avaz.\nBrazilac je u dresu Barce postigao 105 golova u 186 utakmica, dok je za PSG u 70 mečeva postigao 60 pogodaka.\nTeme:Barcelona, Lionel Messi, Neymar, zamjena


Objavljen novi snimak sa Košara: Čeku sa teroristima uz osmeh pokazuje gde napadaju Srbe - 19.05.2021, Sputnik Srbija\nMeđu mnogobrojnim snimcima koji svedoče o zločinima tzv. OVK na Jutjub kanalu FM Images Albania nalazi se i snimak Agima Čekua na Košarama. 19.05.2021, Sputnik Srbija\nNa snimku se vide pripadnici OVK kako posmatraju bombardovane srpske položaje, preneli su mediji, dodajući da se među članovima tzv. OVK nalazi se i Agim Čeku koji uz smeh za kameru potvrđuje da se na položajima sa kojih se uzdiže dim nalaze Srbi.Podsetimo, predsednik Komisije za nestala lica Veljko Odalović izjavio da je u utorak da je Komisija došla do snimka koji je predat Prištini, a tiče se ubijanja vojnika na Košarama.Prema njegovim rečima, na tom snimku se vide pripadnici tzv. OVK koji stoje na telima mrtvih vojnika na Košarama i kopaju raku u koju ih sahranjuju.Odalović je rekao da će Košare biti možda jedna od prvih lokacija na prostoru KiM za koju se sumnja da se na njoj nalaze grobnice nestalih, a koja će biti pretražena, prenosi B92."Na poslednjem sastanku radne grupe koji je održan u aprilu u Beogradu najavljeno je da ćemo vrlo brzo dobiti nalog, da ćemo zajedno poći i pretražiti tu lokaciju, a u petak mi je to ponovljeno u Prištini", rekao je Odalović.\nvesti, košare, albanci\n14:18 19.05.2021 (Osveženo: 14:42 19.05.2021)\n© Foto : youtube/FM Images AlbaniaAgim Čeku\n© Foto : youtube/FM Images Albania\n"Na poslednjem sastanku radne grupe koji je održan u aprilu u Beogradu najavljeno je da ćemo vrlo brzo dobiti nalog, da ćemo zajedno poći i pretražiti tu lokaciju, a u petak mi je to ponovljeno u Prištini", rekao je Odalović.


Dnevna arhiva: 14/05/2018\nEвропске судиjе дале мишљење о амандманима\nKонсултативно веће европских судиjа издало jе мишљење поводом Нацрта амандмана на Устав Србиjе у области правосуђа, коjе се у већини тачака поклапа са ставовима струковних удружења и поjединих навладиних организациjа, рекла jе данас председница Друштва судиjа Србиjе Драгана Бољевић.\nBoljević: Politizacija sudstva\nMinistarstvo pravde smatra da bi izvršna vlast trebalo da kontroliše sudsku, po principu „pobedili smo, možemo da radimo šta hoćemo“, izjavila je predsednica Društva sudija Srbije Dragana Boljević iznoseći zamerke na predložene izmene Ustava Srbije u delu o pravosuđu.\nKonsultativno veće evropskih sudija izdalo je mišljenje povodom Nacrta amandmana na Ustav Srbije u oblasti pravosuđa, koje se u većini tačaka poklapa sa stavovima strukovnih udruženja i pojedinih nevladinih organizacija, rekla je danas predsednica Društva sudija Srbije Dragana Boljević.\nPredsednica Društva sudija Srbije Dragana Boljević izjavila je danas da je o Nacrtu amandmana na Ustav Srbije u oblasti pravosudja mišljenje dostavilo Konsultativno veće evropskih sudija.“Od pet tačaka na koje smo mi ukazali kao problematične, oni su namanje u tri tačke imali isti stav kao i Društvo sudija Srbije”, rekla je Boljevićeva na konferenciji za novinare.\nMinistarstvo pravde smatra da bi izvršna vlast trebalo da kontroliše sudsku, po principu “pobedili smo, možemo da radimo šta hoćemo”, izjavila je predsednica Društva sudija Srbije Dragana Boljević iznoseći zamerke na predložene izmene Ustava Srbije u delu o pravosuđu.\nIzvršna vlast smatra da bi trebalo da kontroliše sudsku, rekla je danas Dragana Boljević, predsednica Društva sudija Srbije (DSS), na konferenciji „Ka bržem i jačem pravosuđu za građane, kroz bolji Ustav“. Tema konferencije bili su predloženi ustavni amandmani u oblasti pravosuđa koji su već mesecima predmet kritike strukovnih udruženja.\nKomitet pravnika za ljudska prava (JUKOM) podneo je protiv Milice Đurđević iz “Zavetnika” krivičnu prijavu Višem javnom tužilaštvu u Beogradu povodom aktivnosti i stavova koje je iznosila o delovanju nevladnih organizacija u februaru i martu ove godine.


Slovenija: Zbog istrage oko Jankovića upitna evropska sredstva - Klix.ba\nDa li će ostati bez 6,4 miliona eura?\nSlovenija: Zbog istrage oko Jankovića upitna evropska sredstva\n28.9.2012. u 13:42\nSlovenija bi mogla ostati bez 6,4 miliona eura sredstava iz Evropskog fonda za regionalni razvoj odobrenih za trgovačko-sportski centar Stožice u Ljubljani ako se dokažu sumnje u istrazi koja se vodi protiv ljubljanskog gradonačelnika Zorana Jankovića.\n"Istragu ćemo pažljivo pratiti, a nakon objave konačnih rezultata prema potrebi i reagirati radi zaštite financijskih interesa Evropske unije", prenijela je u petak Slovenska agencija STA reakciju iz Bruxellesa na otvaranje istrage protiv Jankovića i njegovih sinova, te s njima povezanih osoba i poduzeća.\nU središtu je opsežne istrage sumnja o privrednoj šteti nanijetoj ljubljanskoj općini, te korupciji prilikom ugovaranja i gradnje ljubljanskog sportskog centra Stožice, vrijednog 390 miliona eura putem javno-privatnog partnerstva ljubljanske općine i privatne tvrtke Grep.\nProjekt koji je došao u teškoće jer se izvodio nakon nastupanja globalne ekonomske krize i pomanjkanja finansijskih sredstava, pa su se neki partneri s kojima se računalo iz njega povukli, kreditirale su i slovenske banke, najviše Nova Ljubljanska banka (NLB).\nPrijašnja vlada Boruta Pahora odobrila je sredinom 2010. godine 9,4 miliona eura za projekt Stožice, na osnovi konkursa za gradnju sportske infrastrukture za koji se je sumnjalo da je "namješten" kako bi se pogodovalo Jankoviću kao ljubljanskom gradonačelniku.\nOdobrena sredstva iz evropskog fonda za regionalni razvoj za Stožice u iznosu 6,4 miliona eura ove su godine jedno vrijeme bila blokirana zbog tehničkih razloga. Sada Bruxelles traži nove informacije zbog opsežne policijske istrage u vezi s gradnjom i finansiranjem sportskog centra.\nShirin Wheeler, glasnogovornica evropskog izaslanika za regionalni razvoj Johannesa Hahna, izjavila je za STA da će službe Evropske komisije odmah uspostaviti kontakt sa službama slovenske vlade koje su radile na sufinansiranju Stožica, kako bi dobile više informacija o slučaju.\nPolicija Jankovića naime osim za zloupotrebu položaja i drugih sumnji za kaznena djela s područja privrednog kriminala sumnjiči i za davanje lažnih podataka na osnovi koji su dobivena evropska sredstva za Stožice.\nJanković je u četvrtak rekao da se osjeća potpuno mirnim i da će na sudu dokazati da su sumnje neosnovane.\nKampus SSST-a na 10.000 m2 svečano otvoren u Sarajevu


Slobodna zona "Šumadija" - Glas Šumadije\nNaslovna > Grad > Slobodna zona „Šumadija“\nSlobodna zona „Šumadija“\n01/12/2020 01/12/2020 375Ostavi komentar na Slobodna zona „Šumadija“\nOd kada je osnovana u martu prošle godine odlukom Uprave za slobodne zone pri Ministarstvu finansija, Slobodna zona „Šumadija” u Kragujevcu već je dva puta povećavala površinu na kojoj se prostire. Prvo je septembra 2019. povećana sa pet na 10 hektara, da bi u novembru ove godine došlo do još jednog povećanja na 16,1 hektar.\nReč je o izlaženju u susret zahtevima za sada stranih kompanija, i to u ovom momentu kineskih, da ovde izgrade i otvore fabrike, kao i da započnu poslovanje u režimu slobodnih zona. Slobodna zona može biti bilo koja fabrika u našoj zemlji koja dobija odobrenje od Ministarstva finansija da posluje u slobodnom režimu, sa olakšicama, ali mora da bude posebno ograđena i obeležena i u njoj mora da postoji carinski referat i poseban prostor za carinske službenike.\nOvo zbog toga što firme koje rade u ovom režimu imaju oslobođenje od carine na svu robu i delove koje koriste u proizvodnji za izvoz, kao i oslobođenje od plaćanja PDV-a za svu robu i usluge, do računa za vodu i grejanje, na primer. Ukoliko deo gotovih proizvoda plasiraju u Srbiji na to će platiti carinu. Podaci govore da kod nas 90 posto robe firme iz Slobodnih zona izvoze.\n„Jangfeng” dao impuls\nZa nastanak slobodnih zona obično daje impuls neka velika globalna kompanije koja je zainteresovana da otvori pogon u konkretnoj sredini. Tako je za Slobodnu zonu „Pirot” pokretač bio „Mišlen”, za kruševačku Slobodnu zonu „Trajal”, a za Slobodnu zonu „Šumadija” može se reći da je inicijator bio kineski „Jangfeng automativ inferiors”. Ta firma važi za globalnog lidera u proizvodnji enterijera za automobile raznih svetskih marki, sa sedištem u Šangaju, i ima 111 pogona u 120 zemalja sveta.\nU Kragujevcu je otvorena fabrika za izradu delova enterijera za „Mercedes” i druge marke vozila, koja se prostire na 18.500 kvadrata, a kompletna hala sa okruženjem zauzima oko pet hektara. Predviđeno je da u 2023. godini ovo preduzeće zaposli 800 radnika, a u naredne četiri godine vrednost proizvodnje treba da bude 76 miliona evra, kako je rečeno na otvaranju.\nPočetak rada ove fabrike bio je zapravo start Slobodne zone „Šumadija” u okviru koje kinesko preduzeće radi jer je dobilo dozvolu da proizvodi sa nabrojanim carinskim i ostalim olakšicama. Da bi to funkcionisalo mora da postoji formirana slobodna zona koja će upravljati celim procesom olakšica i rada, pa je zato i osnovana „Šumadija”, kao druga slobodna zona u Kragujevcu.\nTako je Srbija dobila 15. po redu slobodnu zonu, a Kragujevac je jedini grad u zemlji koji ima dve ovakve posebne proizvodne zone.\nGrad je već imao Slobodnu zonu „FAS” koja je formirana za potreba fabrike koja se sada zove „FCA” Srbija i ona obuhvata matičnu lokaciju u bivšoj „Zastavi”, gde je „FCS” i još nekoliko komponentaša, kao i lokaciju u Grošnici, gde je još jedna grupa komponentaša. Kada se pojavilo interesovanje kineskog velikog proizvođača bilo je jasno da on ne može da se priključi slobodnoj zoni „Fijata” jer je ona samo za njihove potrebe. Zato je Uprava pri Ministarstvu finansija donela odluku da napravi izuzetak i Kragujevcu odobri otvaranje još jedne zone, kaže Marko Vujnović, direktor Slobodne zone „Šumadija”.\nNeposredno pre puštanja kineske fabrike u rad gradska Skupština donela je odluku da se površina Slobodne zone „Šumadija” proširi sa pet na 10 hektara, jer, kako je rečeno, nije mogla da ponudi investitorima prostor slobodne zone dok ne napravi sopstveni kompleks.\nTako je ovaj novi prostor opremljen i spreman da bude ponuđen nekom novom investitoru, ako se pojavi i bude zainteresovan da posluje u režimu zone.\nŠirenje na zonu „Feniks”\nI dok se još čekaju nove firme da popune taj prostor Slobodna zona „Šumadija” je početkom ovog meseca krenula da se širi na Radnu zonu „Feniks”, gde je odlukom Skupštine grada povećana za šest hektara. To je, po rečima direktora Marka Vujnovića, onaj prostor koji je zakupila holandska firma CTP Karra i na kome gradi hale za potrebe kineskih kompanija „Jangfeng siting” i „Šenči” koje su partneri i koje će ovde proizvoditi sedišta za automobile BMW, dakle za izvoz.\nInvesticije ovih kompanija biće 35 miliona evra, a predviđa se zapošljavanje 290 radnika u prvim godinama poslovanja. Otvaranje novih fabrika najavljeno je za prvu polovinu iduće godine. Direktor Vujnović kaže da su to velika preduzeća i da korona neće poremetiti planove za početak rada kada je najavljeno.\nPriključivanje Slobodnoj zoni „Šumadija” placa od šest hektara na oko kilometar rastojanja pokazuje da u sklopu slobodne zone lokacija na kojima posluju preduzeća ne moraju da budu na jednom mestu, odnosno spojene, već se dozvoljava da budu fizički odvojene kilometrima, pa i da budu u različitikm mestima. Potrebno je samo da se poštuje zahtev sa početka teksta, fizičko ograđivanje i posebno obeležavanje. I glavno, da Uprava pri Ministarstvu finansija da odobrenje, što dalje podrazumeva prisustvo carinske službe u preduzeću.\nNa osnovu ove pogodnosti mi planiramo da proširimo zonu ne samo po gradu, na razne lokacije, već i po regionu. Već postoji interesovanje, pa je tako italijanska firma „Vibak” iz Jagodine, koja proizvodi trake, potpisala pismo o namerama da pristupi našoj zoni. Ima još interesovanja i mi očekujemo da ćemo se uskoro širiti, iako smo najmlađa zona u zemlji, kaže Vujnović.\nDa bi Ministarsvo finansija dalo pozitivan odgovor na zahtev za pristup zoni potrebno je da strana ili domaća preduzeća, koja su takođe dobrodošla, ispune dva uslova. Ona treba u prve dve godine rada da investiraju milion i po evra i da zaposle 50 radnika u istom periodu. Naravno, kako napominje direktor Vujnović, sve se to podnosi Ministarstvu na odobrenje kroz elaborat o opravdanosti, gde se daje pregled lokacije gde će fabrika biti, njena infrastrukturna opremljenost i ostalo.\nZato je bitno da je grad ove lokacije opremio potrebnom infrastrukturom, saobraćajnicama i priključcima, kako bi bio spreman da odmah prihvati potencijalne nove zainteresovane. Marko Vujnović kaže da je otvaranje slobodnih zona veliki podsticaj za privredni razvoj jedne sredine, doprinosi povećanju stranih investicija i transferu tehnologije, koju naši radnici usvajaju.\nSlobodne zone rade tako da se njihov pozitivan uticaj preliva u sredinu u kojoj rade. Prvo, proizvodi iz slobodnih zona mogu se privremeno premestiti na drugu lokaciju radi dorade, što podstiče uključivanje komponenti iz okruženja u finalni proizvod. Zatim, neko te zone mora da opslužuje, kroz hortikulturno održavanje, kroz usluge keteringa, na primer, što su sve impulsi za razvoj i lokalne sredine, ističe Vujnović.\nA da se slobodne zone poslednjih godina ubrzano razvijaju potvrđuju podaci iz Uprave pri Ministarstvu finansija. Tako u 15 zona posluju 204 kompanije koje zapošljavaju 35.000 radnika, prema podacima iz oktobra prošle godine.\nFirme iz slobodnih zona ostvaruju promet od pet milijardi evra godišnje, a izvoze proizvode u vrednosti od 2,2 milijarde evra, što je 14 posto izvoza Srbije, saopštila je vd direktora uprave za slobodne zone Jasmina Štambuk.\nPo njemin rečima, u 2018. godini proizvodnja u zonama dostigla je 2,4 milijarde evra, što je devet puta više nego 2008, kada je Uprava za slobodne zone počela da radi.\nPiše: Miloš PantićANTIĆ\nTagovi: Industrijska Slobodna zona Šumadija Kragujevac Yangfeng\nZHMP: U prethodna 24 sata 71 intervencija


Sokolac: Promocija projekta "Informiši se, uredi i priredi - film festival Sokolac" - Glas Srpske\nSrna 03.07.2020 13:16\nSOKOLAC - Na Sokocu je počela promocija "Omladinske banke Sokolac" i njihovog projekta "Informiši se, uredi i priredi Sokolac - film festival", vrijednosti 1.620 KM, koji je dobio najviše glasova preko aktuelnih društvenih mreža.\nKoordinator ovog projekta Anja Krsmanović rekla je Srni da će u okviru projekta mladi urediti dvorište Srednjoškolskog centra "Vasilije Ostroški" na Sokocu i organizovati kino na otvorenom sa projekcijama planiranim za 24. i 25. jul.\nOna je navela da će fondacija "Mozaik" podržati ovaj projekat grantom od 770 KM i da će doprinos zajednice i opštine biti 850 KM.\nPrema njenim riječima, opština Sokolac i fondacija "Mozaik" potpisale su u aprilu četvorogodišnji Memorandum o saradnji, uspostavljanju i razvojnog programa\n"Omladinska banka u BiH", koji uključuje i podršku mikrobiznisima mladih.\nKrsmanovićeva je istakla da će kroz projekat "Informiši se, uredi i priredi - Sokolac film festival" biti promovisana Omladinska banka, način njenog funkcionisanja i stvaranje prilike za mikrobiznis grantove.\nOna je istakla da će stanovnici o svim projektnim aktivnostima biti informisani putem društvenih mreža i zvaničnog portala opštine Sokolac.\nKrsmanovićeva je naglasila da će biti održano i nekoliko prezentacija, da će građani moći glasati koji film žele da gledaju i da će prije svake projekcije biti prikazan kratak video film kojim će biti promovisana Omladinska banka Sokolac.\nOna je navela da će prezentacija projekta i Omladinske banke Sokolac zbog epidemije virusa korona biti "onlajn" uz poštivanje svih mjera o zabrani većih okupljanja.\nOpština Sokolac će, kako kaže, realizacijom ovog projekta dobiti uređeno dvorište Srednjoškolskog centra i priliku da se organizuje kino na otvorenom, jer ovo mjesto devet godina nema kino salu.\n"Cilj je da projekat bude samoodrživ, da privuče što više mladih i da promoviše aktivizam, koji su mladi, sudeći po velikom broju prijavljenih srednjoškolaca, već i podržali", istakla je Krsmanovićeva.\nOna je podsjetila da ovaj projekt podržava fondacija "Mozaik" putem Zajednice za aktivizam i preduzetništvo mladih "Lonac.pro" uz finansijsku podršku Vlade Švajcarske, Ambasade Švedske u BiH i drugih finansijskih partnera.\nFondacija "Mozaik" prije par godina pokrenula je onlajn platformu "Lonac.pro" namijenjenu mladim ljidima u domenu aktivizma, odnosno različitih projekata u domenu preduzetništva.\nOpština Sokolac je jedna od 49 opština koje su obuhvaćene programom "Omladinska banka u BiH".


Zivot i stil - Nedelja 30.09.2018 - 13:02\nFejsbuk je upade prijavio nadležnim organima FOTO: Profimedia\nFejsbuk je ove upade prijavio nadležnim organima. Ipak, nije rečeno da li su ukradene neke od informacija korisnika.\nSavet korisnicima koji je objavio jedan od šefova kompanije za bezbednost na internetu "McAfee" Geri Dejvis je da se promene podaci za logovanje u nalog. Takođe je savetovao da se Fejsbuk aplikacije što pre ažuriraju jer je Fejsbuk već našao način kako da ispravi ovaj propust.\nNapad se dogodio nekoliko nedelja pred zakazane kongresne izbore u Americi, na šta je Fejsbuk dodatno fokusiran. Više od 300 zaposlenih je u potrazi za lažnim nalozima koji šire dezinformacije, a kojima je upravljano iz stranih država sa ciljem da se utiče na američke birače.


PepsiCo širi regenerativne poljoprivredne prakse na više od tri miliona hektara do 2030.\nCilj: smanjenje emisije gasova staklene bašte za tri miliona tona do kraja ove decenije\nKompanija PepsiCo najavila je da planira proširenje regenerativne poljoprivredne prakse na više od tri miliona hektara, što je gotovo jednako ukupnoj poljoprivrednoj površini koju kompanija obrađuje. Najavljeno je i poboljšanje egzistencije za više od 250.000 ljudi koji rade u poljoprivrednom lancu snabdijevanja, kao i ulaganje u održivost lanca nabavke 100 odsto ključnih sirovina, u periodu do 2030. godine. Procjenjuje se da će ovakvim aktivnostima biti eliminisano bar tri miliona tona gasova staklene bašte do kraja decenije, a program će biti proširen na nove usjeve i iskorišten kao temelj za partnerstvo sa poljoprivrednicima i za prelazak na regenerativnu poljoprivredu.\nOvako postavljeni ciljevi rezultat su činjenice da poljoprivreda predstavlja temelj prehrambenog sistema, kao i da su tokom prošlog vijeka konvencionalne poljoprivredne prakse doprinijele značajnom gubitku i degradaciji tla. Osim toga, prehrambeni sistem je izvor oko trećine svih gasova sa efektom staklene bašte, dok s druge strane poljoprivreda može biti i rješenje za smanjenje emisije CO2. U okviru ovog programa, kompanija PepsiCo će se fokusirati na:\n1. Širenje regenerativne poljoprivrede prakse na više od 3 miliona hektara, odnosno na 100 odsto zemljišta koje se koristi za uzgajanje sirovina za proizvode kompanije širom svijeta, kroz saradnju sa poljoprivrednicima iz 60 zemalja. Na području Zapadnog Balkana, PepsiCo sarađuje sa šest dobavljača iz Bosne i Hercegovine i Srbije, koji su dio PepsiCo agende održivosti. Ova agenda uključuje ulaganja u održavanje zemljišta zdravim, implementaciju platformi za upravljanje vodom, program za reciklažu otpada od prerade krompira, povećavanje udjela alternativnih izvora energije u proizvodnim pogonima, a sve u cilju smanjenja emisije CO2.\n2. Poboljšanje egzistencije za više od 250 000 ljudi u lancu poljoprivrednih dobara i zajednicama globalno, uključujući i ekonomsko osnaživanje žena. PepsiCo koristi najsavremenije tehnologije koje pomažu poljoprivrednicima da efikasnije uzgajaju hranu, koristeći manju količinu resursa. Na tržištu BiH i Srbije, Marbo Product obrađuje preko 1300 hektara krompira. Implementiraju se najviši PepsiCo standardi za proizvodnju hrane, ulaže se u edukaciju farmera i proizvođača i implementiraju se platforme koje daju mogućnost smanjenja troškova, zdravije zemljište i prostor za veća ulaganje u nove tehnologije.\n3. Održivo nabavljanje 100% ključnih sirovina, tako da uključuju ne samo usjeve iz neposrednog izvora (krompir, kukuruz, zob), već i sirovine koje se nabavljaju od drugih proizvođača, kao što su biljna ulja i žitarice. U zemljama Evrope, PepsiCo radi na selekciji svojih sorti radi unaprjeđenja karakteristika visokog genetskog potencijala, uključujući i Zapadni Balkan, a pokreće i program saradnje sa dobavljačima za razvoj inovacija i primjenu globalnih praksi, kao što je pokretanje programa za snabdijevanje proizvodnje kukuruznim uljem domaćeg porijekla, koje do sada nije bilo dostupno na našem tržištu.\n„Poslovanje kompanije PepsiCo zasnovano je na poljoprivredi, a mnogi PepsiCo proizvodi kreću sa njive – od zobene kaše Quaker preko tortilja čipsa Doritos, do našeg lokalnog brenda Chipsy. Kao jedna od vodećih svjetskih kompanija za proizvodnju hrane i pića, održiv poljoprivredni sistem je presudan za naše poslovanje, kroz koje imamo priliku i odgovornost da podstaknemo značajne promjene. U okviru naše agende održive poljoprivrede, ulažemo napore u ostvarivanje tri glavna cilja. Prvi je saradnja sa ključnim interesnim javnostima, farmerima i dobavljačima; drugo moramo da ubrzamo usvajanje praksi i treće moramo da transformišemo poljoprivredu, tako da nam implementiranjem digitalnih tehnologija na poljoprivrednim dobrima, pruža kvalitativne uvide kako bi usjevi bili još održiviji. Svi naši ciljevi postavljeni PepsiCo programom regenerativne poljoprivrede biće implementirani i kroz poslovanje na Zapadnom Balkanu kako bi i dalje sa ponosom proizvodili Chipsy od 100% domaćeg krompira, i kako bismo smanjili emisiju CO2 za više od 70%“- istakao je Nuno Pinto Leite, generalni direktor kompanije Marbo Product, članice PepsiCo grupe.\nLokalno se za potrebe kompanije PepsiCo krompir proizvodi na 1.039 hektara, a sa oko 40 000 tona krompira godišnje Marbo Product spada u red najvećih industrijskih otkupljivača u Srbiji. Oblast učenja i razmjene znanja o najboljim poljoprivrednim praksama već se sprovodi kroz program edukacije poljoprivrednih dobavljača, kao i kroz program edukacije studenata poljoprivrede kroz projekat „Chipsy Agro akademija“. Također, kada je riječ o otpadu, ostvarena su smanjenja od prerade krompira za 70%, čime je postignut najbolji učinak u Centralnoj Evropi.\nProgram pozitivne poljoprivrede je još jedan korak na putu kompanije PepsiCo i prati nedavnu najavu kompanije da udvostručuje svoj klimatski cilj, usmjeren na smanjenje apsolutnih emisija gasova staklene bašte u svom lancu vrijednosti za više od 40% do 2030. godine, kao i obavezujući se da će postići nultu emisiju do 2040. godine.\nPepsico najavio širenje regenerativne poljoprivredne prakse na više od tri miliona hektara


Abas izjavio da "nema nameru" da se ponovo kandiduje\nPalestinski predsednik Mahmud Abas saopštio je preko televizije da o njegovoj odluci da se ne kandiduje na januarskim predsedničkim izborima ne može da se raspravlja ili cenjka. Međutim, istaknuti članovi Abasove Partije Fatah pokušavaju da ga nagovore da promeni tu odluku.\nPalestinski predsednik je nezadovoljan zbog nepostizanja napretka u mirovnom procesu sa Izraelom, ali je on i ranije pretio ostavkom, što se tumačilo kao deo pregovaračke taktike.\nPortparol Bele kuće Robert Gibs je izjavio da Vašington "izuzetno" poštuje Abasa, zbog toga što je poboljšao život Palestinaca.\nMahmud Abas je predvodio palestinska mirovna nastojanja na sklapanju mira sa Izraelom od januara 2005, kada je postao predsednik Palestinske vlasti. Ti pregovori nisu mnogo napredovali uprkos obnovljenom pritisku Sjedinjenih Država. Abas je odbacio pozive Vašingtona da obnovi pregovore sa Izraelom bez ikakvih preduslova.\nPalestinci tvrde da se nikakav napredak neće postići sve dok Izrael ne zamrzne svaku izgradnju jevrejskih naselja na Zapadnoj obali i u istočnom Jeruslimu.\nAbas je ranije inosio gledište da nema razloga za njegov ostanak na položaju predsednika ako se ne izađe u susret njegovim zahtevima.\nObamina administracija je ranije ove godine podržavala palestinske uslove za nastavljanje mirovnih razgovora, ali je američka državna sekretarka Hilari Klinton prošle nedelje ublažila taj stav. Palestinci su je kritikovali zbog toga što je pohvalila ponudu Izraela da smanji, ali ne i da potpuno obustavi, izgradnju jevrejskih naselja.


Užičanka Anđelija Rogić Mis Srbije — ZoomUe\nby Zoran Đurović · oktobar 10, 2016\nBEOGRAD – Anđelija Rogić (22) studentkinja iz Užica je pobednica jubilarnog 20. izbora za mis Srbije, a za ovu laskavu titulu sinoć se borilo simbolično baš 20 lepotica iz raznih krajeva naše zemlje.\n“Počastvovana sam što sam baš ja nova mis Srbije. To je velika uloga i velika odgovornost i potrudiću se da je opravdam u budućem periodu. Trudiću se da što vise promovišem sebe, svoj grad i kompaniju. Mislim da sam pobedila zbog vere u uspeh i zbog divine energije u studiju koja je vladala“, izjavila je Anđelija iz Užica, studentkinja Učiteljskog fakulteta u Beogradu.\nNa mestu prve pratilje našla se Sara Mitić, dok je za drugu pratilju izabrana Marija Ninić.\nMeđu članovima žirija, izmedju ostalih, našla se vlasnica kompanije „Miss Srbije“ Vesna da Vinča, frontmen etno grupe „Balkanika“ Sanja Ilić, ali i glavni i odgovornik urednik „Alo“ novina Duško Vukajlović. On je proglasio Kristinu Babić za mis „Alo“ novina, po glasovima čitalaca ovog dnevnog lista.\nTags: Anđelija Rogićmis Srbije\nby branko · Published oktobar 25, 2014\nby Vesna Đurović · Published mart 23, 2018\nNext story Uhapšeni dileri iz Arilja\nPrevious story Pobeda košarkaša Zlatibora u Futogu


2.2.2021 0:00:00 18.1.2021 0:00:00 IZVJESTAJ O RADU Instituta za mjeriteljstvo BiH za 2020 - Institut za mjeriteljstvo BiH PhaseFour Online konsultacije Completed 02.02.2021. Direktni poziv svim registrovanim sa liste zainteresiranih Internet\n4.3.2021 0:00:00 17.2.2021 0:00:00 Izvještaj o radu Ministarstva spoljne trgovine i ekonomskih odnosa za 2020. godinu - Ministarstvo vanjske trgovine i ekonomskih odnosa BiH PhaseFour Online konsultacije Completed 04.03.2021. Direktni poziv svim registrovanim sa liste zainteresiranih Internet\n5.3.2021 0:00:00 18.2.2021 0:00:00 Izvještaj o provođenju godišnjeg programa rada Agencije za 2020. godinu - Agencija za lijekove i medicinska sredstva PhaseFour Online konsultacije Completed 05.03.2021. Direktni poziv svim registrovanim sa liste zainteresiranih Internet\n21.5.2021 0:00:00 6.5.2021 0:00:00 Izvještaj o protivminskom djelovanju za 2020. godinu - Centar za uklanjanje mina u BiH (BHMAC) PhaseFour Online konsultacije Completed 21.05.2021. Direktni poziv svim registrovanim sa liste zainteresiranih Internet\n16.6.2021 0:00:00 1.6.2021 0:00:00 Nacrt Srednjoročnog plana rada ADS BiH za period 2022.-2024. godinu - Agencija za državnu službu BiH PhaseFour Online konsultacije Completed 16.06.2021. Direktni poziv svim registrovanim sa liste zainteresiranih Internet\n19.6.2021 0:00:00 4.6.2021 0:00:00 Nacrt Srednjoročnog programa rada Vijeća ministara Bosne i Hercegovine 2022-2024.godina - Direkcija za ekonomsko planiranje BiH PhaseFour Online konsultacije Completed 19.06.2021. Direktni poziv svim registrovanim sa liste zainteresiranih Internet\n26.6.2021 0:00:00 11.6.2021 0:00:00 Srednjoročni plan rada Fonda za povratak BiH za period 2022.-2024,godine - Fond za povratak PhaseFour Online konsultacije Completed 26.06.2021. Direktni poziv svim registrovanim sa liste zainteresiranih Internet\n13.7.2021 0:00:00 28.6.2021 0:00:00 Nacrt programa rada MVP BiH za 2022. godinu - Ministarstvo vanjskih poslova PhaseFour Online konsultacije Completed 13.07.2021. Direktni poziv svim registrovanim sa liste zainteresiranih Internet\n20.7.2021 0:00:00 5.7.2021 0:00:00 Nacrt Srednjoročnog plana rada Ministarstva spoljne trgovine i ekonomskih odnosa 2022-2024. - Ministarstvo vanjske trgovine i ekonomskih odnosa BiH PhaseFour Online konsultacije Completed 20.07.2021. Direktni poziv svim registrovanim sa liste zainteresiranih Internet


Vesti online / Vesti / Srbija / Zašto premijer Belgije dolazi u Srbiju?\nBelgijski premijer Šarl Mišel je izjavio da dolazi u Beograd da ohrabri srpske vlasti da sprovode reforme na putu evrointegracija.\nPremijer Belgije Šarl Mišel\nBelgija priznala Kosovo, ali...\nKako je dodao, ne samo zbog ulaska u Evropsku uniju, već i na dobrobit svojih građana.\nMišel je, uoči sutrašnje posete, rekao da Srbija mora nastaviti da unapređuje vladavinu prava, što obuhvata i slobodu medija, da bi napredovala ka članstvu u EU, ali i zbog ekonomskog rasta i privlačenja novih investicija.\n"Srbi, nećete moći dugo da balansirate između EU i Rusije"\nAko Srbija želi da napreduje...\nNa pitanje šta je najteži deo u približavanju Srbije EU, Mišel je rekao da je to "održivo i metodično" postepeno usvajanje i sprovođenje pravnih tekovina akumuliranih od potpisivanja Rimskog sporazuma 1957, uz stalnu podršku Evropske komisije i zemalja članica.\n- Ako Srbija želi da napreduje, moraće da ispuni merila postavljena u poglavljima 23 i 24, uključujući očigledno i ona vezana za nezavisnost pravosuđa i slobodu medija. Mislim da nema nedoumica oko toga. Neodvojivi deo svake demokratije je medijski pejsaž u kojem mediji mogu da rade slobodno i odgovorno, dopuštajući raznovrsnost različitih pogleda ali uz poštovanje ljudskog dostojanstva i bez pribegavanja zastrašivanju, govoru mržnje ili klevetama - rekao je on.\nSRBIJA Vučić: Mišel doneo nove predloge za evropski put Srbije\nSRBIJA "Šta da nas nauče? 540 dana bili bez vlade i sve bilo ok"\nSRBIJA Vučić: Mišel doneo nove predloge, ne mogu reći nešto više


Napster sve manji\nPosle odluke suda od 12. februara, kojom se servisu Napster zabranjuje distribuiranje pesama zaštićenih autorskim pravima, postavlja se pitanje kako će i da li ovaj servis preživeti i zadržati milione korisnika.\nNapster je, posle presude, morao da filtrira fajlove koji se distribuiraju, odnosno da spreči pristup onima koji su zaštićeni. Posle prve faze filtriranja, male po obimu i nedovoljne što se tiče muzičke industrije, ovaj je servis 14. marta morao da blokira još 135.000 naslova. Upravo toliko je bilo pesama na spisku koji su dostavili predstavnici muzičke industrije.\nPrema istraživanju agencije WebNoise, u ovom trenutku korisnici servisa nude prosečno, umesto nekadašnjih 172, samo 71 fajl za deljenje. Broj fajlova je opao za 60%, a ovaj trend će se nastaviti i u budućnosti. Naime, muzičke kompanije najavljuju upotrebu softvera koji će automatski pretraživati Napster-mrežu i detektovati problematične fajlove.\nBez obzira na smanjenje dostupnih fajlova, broj korisnika ne opada. Pitanje je dokle će to biti tako i još koliko je strpljenja preostalo kod onih koji servis koriste. Tu je i činjenica koja ukazuje na to da mnogi počinju da koriste Gnutella-u, klijent-aplikaciju pomoću koje je moguće koristiti istoimeni protokol za razmenu datoteka. Ovaj je servis doživeo više nego desetostruko povećanje broja korisnika od decembra 2000. godine: sa 10 – 20 hiljada na dan, broj onih koji koriste Gnutella-u se povećao na čitavih 250.000 dnevno.


Palanačko rukovodstvo na razgovorima u tri ministarstva – Palanačke novine\nU Ministarstvu finansija Vlade Republike Srbije održan je objedinjeni sastanak predstavnika Ministarstva finansija i Ministarstva državne uprave i lokalne samouprave sa rukovodstvom Opštine Smederevska Palanka koje je predvodio predsednik Toplica Pintorović.\nTema ovog sastanka je bila teška finansijska situacija u Opštini Smederevska Palanka i javnim preduzećima i ustanovama, kao i mehanizmi za rešavanje aktuelnih problema.\nTakođe, delegacija iz Smederevske Palanke primljena je i od strane ministra Aleksandra Antića, u Ministarstvu rudarstva i energetike, radi razgovora o iznalaženju načina za rešavanje problema dugovanja opštine i javnih preduzeća i ustanova za utrošenu električnu energiju.\nU vezi sa ovim posetama konferenciju za medije odrržao je predsednik Opštine Toplica Pintorović koji je obavestio javnost o aktivnostima lokalne samouprave i ostvarenim dogovorima. Predsednik Pintorović istakao je da je neophodno prvo utvrditi tačne iznose dugovanja lokalne samouprave po svim osnovama, radi čega je formirana stručna komisija, a potom će podaci biti dostavljeni nadležnim ministarstvima.\n-Postoje problemi koje ne možemo mi sami da rešimo i za koje nam je neophodna saradnja i pomoć Vlade Republike Srbije – naglasio je Pintorović.\nPočela dezinfekcija ulaza i hodnika stambenih zgrada u Smederevskoj Palanci\nNext story Izvor mineralne vode na Kiseljaku biće zatvoren od 12. februara u 18 časova do 16. februara\nPrevious story NASILNI MIR SA (RE)KAPITULACIJOM #lojalista!


SARAJEVO, Ministar spoljne trgovine i ekonomskih odnosa u Savjetu ministara Staša Košarac poručio je da prilikom izvoza mesa u Tursku neće biti privilegovanih, kao što je to bio slučaj za vrijeme njegovog prethodnika Mirka Šarovića.\nKošarac je istakao da je njegov stav u potpunosti jasan – pri izvozu mesa u Tursku moraju biti uključeni klaonički kapaciteti iz Republike Srpske i iz Federacije BiH /FBiH/, uz uslov da otkupljuju domaće proizvode iz oba entiteta.\nOn je rekao da je za ovaj model dobio podršku ministara poljoprivrede, vodoprivrede i šumarstva Republike Srpske i FBiH.\nKošarac je naveo da je, nakon što je informisan o nepravilnostima prilikom izvoza, podržao mjeru Kancelarije za veterinarstvo BiH da donese uputstvo o privremenoj zabrani izdavanja i potpisivanja veterinarsko-zdravstvenih sertifikata.\n“Moramo spriječiti malverzacije i manipulacije, ali i omogućiti domaćim proizvođačima iz Republike Srpske i FBiH jednake uslove za plasman robe i fer utakmicu na tržištu. Virus postojanja privilegovanih prilikom izvoza junećeg mesa u Tursku naslijedili smo prilikom preuzimanja mandata”, rekao je Košarac, reagujući na tvrdnje bivšeg resornog ministra Mirka Šarovića da su svi problemi pri izvozu junećeg mesa u Tursku nastali sa novoizabranim Ministarstvom, koje je sklapalo nove poslovne aranžmane.\nKošarac je istakao da je firma “Tareks” poslovala samo sa jednom firmom koja vrši klaoničarsku djelatnost, a koja pri tome nije otkupljivala domaću proizvodnju, što je uočeno prilikom redovne inspekcijske kontrole Kancelarije za veterinarstvo BiH.\nOn je dodao da će sa firmom “Tareks” poslovati svi klaoničarski kapaciteti iz oba entiteta u BiH, a koji su sertifikovani od turske strane.\n“Neće biti privilegovanih, kako je to bilo u vrijeme mandata mog prethodnika Šarovića”, istakao je Košarac.\nOn dodaje da klaoničke kapacitete definiše turska strana na temelju sertifikata koje izdaju turski inspektori i Kancelarija za veterinarstvo BiH.\n“Da li određena klaonica radi ispravno i poštuje tražene uslove, treba da utvrdi Kancelarija za veterinarstvo BiH i inspektori iz Turske. To pitanje nije u nadležnosti Ministarstva na čijem sam čelu, što bi moj prethodnik trebalo da zna”, istakao je Košarac.\nKošarac očekuje od Kancelarije za veterinarstvo BiH da sankcioniše svaku nepravilnost, kako neodgovorni pojedinci ne bi ugrožavali šanse čestitih domaćina da svoje proizvode plasiraju na tržište Turske.\n“S ciljem zaštite domaće proizvodnje, predložio sam, a potom i dobio podršku nadležnih entitetskih ministara, da krenemo u proces elektronskog čipovanja stoke, što će biti dodatni preduslov za organizaciju nultog popisa, a čime bismo ispunili sve uslove kako bismo mogli pratiti mjere sljedivosti”, naveo je Košarac.\nOn je dodao i da je simptomatično da je naslijedio takvo stanje da firme iz Republike Srpske ne učestvuju ni u izvozu pilećeg mesa u EU.\n“Naša sljedeća aktivnost će biti da svim firmama, dakle i iz Republike Srpske i iz FBiH, koje se bave izvozom pilećeg mesa obezbijedimo ravnopravan tretman. Od Kancelarije za veterinarstvo BiH već sam tražio da se u taj spoljnotrgovinski posao ravnomjerno uključe firme iz oba entiteta”, istakao je Košarac. Srna\nTagovi: izvoz mesamirko sarovicstasa kosaracturska\nKomentari na članak: Košarac: Neće biti privilegovanih\n14.03.2020 u 2:31\nNaravno da neće više biti privilegovanih, kad neće biti ni izvoza u Tursku. Košarac bi da izvozi meso u zemlju koja je u ekonomskoj krizi. Ova vlast štiti interese tamo gdje nema šta da zaštiti, pošto stoka je u međuvremenu završila na klanju i ne mogu se podignuti (veliki) kapaciteti preko noći. Za to treba stabilna politika, što vani, što iznutra i odustajanje od “principa” da svaka vlast ima svoje privrednike.\n14.03.2020 u 13:43\nDobar komentar. Dodatno, treba raditi na promociji domaće proizvodnje, jer toliko mesa uvozimo da nam ni ovi sadašnji kapaciteti to ne mogu namiriti.


Projekat vredan 2,1 milion evra - Ekonomija - Dnevni list Danas\nPočetna » Ekonomija » Projekat vredan 2,1 milion evra\nSrbija je dobila Katastar rudarskog otpada kao rezultat istoimenog projekta koji je realizovalo Ministarstvo rudarstva i energetike uz finansijsku podršku Evropske unije u periodu od februara 2017. do januara 2020. godine, rečeno je u petak na završnoj konferenciji projekta „Katastar otpada Srbije“.\n0Piše: G. V. 17. januara 2020. 20.20 Izmenjeno: 20.21\nNaglašeno je da je projekat vredan 2,1 milion evra doprineo unapređenju sistema odgovornog i održivog upravljanja rudarskim otpadom u Srbiji.\nPredstavnici Ministarstva rudarstva i energetike, delegacije Evropske unije u Srbiji i članovi projektnog tima, predvođeni konzorcijumom nemačkih kompanija „Plejades“ i „DMT“ predstavili su zainteresovanim kompanijama i organizacijama značaj projekta za sektor rudarstva i njegov uticaj na životnu sredinu.\n– Glavni izazov na projektu predstavljao je veliki broj lokacija rudarskog otpada, koje je trebalo posetiti i istražiti, kao i sam obim podataka koje je trebalo obraditi u formi razumljivih izveštaja i mapa i pothraniti u veb aplikaciji koju smo razvili tokom projekta. Iako je ovaj tehnički i operativno zahtevan projekat trebalo realizovati za relativno kratak vremenski period tim sastavljen od više od 40 domaćih i stranih eksperata uspeo je u ovom poduhvatu – objasnio je Piter Bajer, ekspert za rudarstvo iz Nemačke.\nVeb aplikacija Katastar rudarskog otpada sadrži sistematizovane podatke o rudarskom otpadu sa 250 lokacija rudarskog otpada koje predstavljaju napuštene ili zatvorene rudnike.\nKatastar sadrži i i rezultate detaljnih istraživanja za 41 lokaciju rudarskog otpada sa hemijskim, mineraloškim, geomehaničkim ispitivanjima i laboratorijskim analizama, kao o zaključcima na osnovu tih ispitivanja i analiza, čiji je krajnji rezultat kategorizacija rudarskog otpada, karakterizacija odlagališta i procena uticaja na životnu sredinu i zdravlje ljudi.\nDragana Jelisavac Erdeljan, šefica Odseka za rudarstvo Ministarstva rudarstva i energetike, istakla je da će dobijeni rezultati pomoći u analizama veznim za preduzimanje aktivnosti sanacije, remedijacije i rekultivacije odlagališta koja su kritična u oblasti zagađenja životne sredine i opasnosti po zdravlje ljudi.\nOna je takođe najavila da ove godine počinje sa primenom uredba koja reguliše oblast upravljanja rudarskm otpadom. Privredna društva imaju mogućnost da u roku od najviše dve godine usaglase svoje poslovanje sa uredbom.\nBoris Ilijevski, projekt menadžer u delegaciji Evropske unije u Srbiji, izjavio je da je Evropska unija glavni partner Srbije u zaštiti životne sredine.\nSvi projekti koji se realizuju uz pomoć EU razvijeni su i implementirani tako da imaju pozitivan uticaj na životnu sredinu i kvalitet života građana. Tokom proteklih 19 godina EU je donirala Srbiji oko 402 miliona evra za zaštitu životne sredine – naglasio je Ilijevski.\nOn je dodao da kroz projekat Katastar rudarskog otpada Evropska unija pomaže Srbiji u razvijanju inventara koji čini oko 500 lokacija rudarskog otpada.\nTe informacije služe Ministarstvu rudarstva i energetike i lokalnim samoupravama kao polazna osnova za planiranje aktivnosti upravljanja rudarskim otpadom.\nkatastar rudarskog otpada, Rudarski otpadBeograd


Kurs Dinara, najnovije vesti - Naslovi.net\nZvanični srednji kurs biće sutra 117,5767 dinara za jedan evro, objavila je Narodna banka Srbije. Danas je zvanični srednji kurs 117,5744 dinara za evro. U odnosu na evro, dinar će sutra vredeti kao na početku godine i kao pre mesec i kao pre godinu… »\nDinar vredi danas prema evru približno isto kao u utorak i zvanični srednji kurs iznosi 117,5744 dinara za evro, objavila je Narodna banka Srbije. Vrednost dinara prema evru je ista kao pre mesec i pre godinu dana, i nepromenjena u odnosu na početak… »\nMale promene u vrednosti nacionalne valute. Dinar vredi danas prema evru približno isto kao u utorak i zvanični srednji kurs iznosi 117,5744 dinara za evro, objavila je . Vrednost dinara prema evru je ista kao pre mesec i pre godinu dana, i nepromenjena… »\nDinar stabilan, sutrašnji kurs 117,57 za evro\nBEOGRAD: Dinar će vredeti sutra prema evru približno isto kao danas i zvanični srednji kurs iznosiće 117,5744 dinara za evro, objavila je Narodna banka Srbije. Vrednost dinara prema evru biće ista kao pre mesec i pre godinu dana, i nepromenjena u… »\nDinar vredi danas prema evru isto kao u ponedeljak i zvanični srednji kurs iznosi 117,5691 dinara za evro, objavila je Narodna banka Srbije. Vrednost dinara prema evru je ista kao pre mesec i pre godinu dana, i nepromenjena u odnosu na početak… »\nJedan evro danas košta 117,56 dinara\nRTV Novi Pazar 08.03.2021\nDinar je danas neznatno promenio vrednost i zvanični srednji kurs je 117,5690 dinara za jedan evro, objavila je Narodna banka Srbije. To je najjača vrednost domaće valute u odnosu na evro od početka godine, i ista kao 23. februara, kada je zvanični… »\nKurs dinara sutra 117,56\nBEOGRAD: Dinar će vredeti sutra prema evru isto kao danas i zvanični srednji kurs iznosiće 117,5691 dinara za evro, objavila je Narodna banka Srbije. Vrednost dinara prema evru biće ista kao pre mesec i pre godinu dana, i nepromenjena u odnosu na… »\nZvanični srednji kurs biće sutra 117,5691 dinar za jedan evro, objavila je Narodna banka Srbije. Danas je zvanični srednji kurs 117,5690 dinara za evro, što jenajjača vrednost domaće valute u odnosu na evro u ovoj godini. U odnosu na evro, dinar će… »\nBEOGRAD: Dinar će vredeti prema evru u ponedeljak, 8. marta, približno isto kao danas i zvanični srednji kurs iznosiće 117,5690 dinara za evro, objavila je Narodna banka Srbije. Vrednost dinara prema evru biće ista kao pre mesec i pre godinu dana, i… »\nN1 Info pre 1 satjoš 33 povezane\nSelaković osudio isticanje zastave Kosova na video sednici SBUN\nDanas pre 11 minutajoš 35 povezanih\nHenkok pozdravio izuzetno postignuće vakcinacije u Britaniji\nDnevnik pre 4 satijoš 24 povezane\nĐerlek: Posle korone prioritet očuvanje mentalnog zdravlja\nNovi magazin pre 8 satijoš 20 povezanih


U Vogošći i Ilijašu formirana dva ženska fudbalska tima\nYou are at:Home»ILIJAŠ»U Vogošći i Ilijašu formirana dva ženska fudbalska tima\nBy Nermina Durić-Kahvedžić on\t 07/03/2018 0 Comments\nŽenski fudbal u Vogošći i Ilijašu utemeljio je svoje postojanje kroz projekat „Podsticaj rodnoj ravnopravnosti kroz promociju ženskog fudbala u malim sredinama“. Projekat je otpočeo prošle godine regrutovanjem djevojčica iz pet osnovnih škola na ovom području, a zahvaljujući grantu francuske fondacije „Mediteranska žena“ iz Pariza. Udruženje „Nova žena“ iz Semizovca je kroz implementaciju projekta organizovalo pet radionica u školama i pet fudbalskih utakmica u kojima su okupljene djevojčice svoje prve fudbalske korake učile od ŽNK „Visočica“ iz Visokog, dječaka iz NK „Ozren“ iz Semizovca, i dječaka iz NK „Novi Grad“ Sarajevo, a posljednje dvije utakmice su igrale djevojčice iz Vogošće protiv djevojčica iz Ilijaša.\nLiderka Udruženja „Nova žena“ Daliborka Nikolić istakla je da je ovaj projekat realizovan sa velikim uspjehom, te da je rezultat projekta formiranje dva nezvanična ženska fudbalska tima koji će kroz ženski fudbal u budućnosti nastaviti širiti ideju rodne jednakosti.\n„Mi sada imamo dva tima – GENDER PROMOTIVNI TIM „NOVA ŽENA“ VOGOŠĆA i GENDER PROMOTIVNI TIM „NOVA ŽENA“ ILIJAŠ, koji okupljaju 27 djevojčica. Kroz finansijsku podršku Federalnog ministarstva kulture i sporta, te instrumentalnu podršku Opštine Vogošća, roditelja, škola, i RTV Vogošća, mi smo ostvarile uslove za dalje akcije“ istakla je Nikolić i dodala da je posljednja utakmica koju su odigrale na završnici nedavno održanog tradicionalnog 20. Reintegracijskog turnira u malom nogometu u Vogošći potvrda uspjeha projekta i ozbiljnosti namjere da nastave sa širenjem ideje rodne jednakosti kroz ženski fudbal.\n„Mi sada moramo zaista naučiti igrati fudbal, a sve ostalo je na našoj strani“ rekla je Nikolić i pozvala i sve druge djevojčice koje vole fudbal da im se pridruže.\nPrevious ArticleNaš grad okupan cvijećem prije Osmog marta: bogata ponuda poklona\nNext Article Adna i Edina Gurda – muzikom i naukom do uspjeha


Mali: Uskoro novi zakoni o fiskalnim kasama i elektronskoj fakturi :: Ekonomija\nEkonomija / Mali: Uskoro novi zakoni o fiskalnim kasama i elektronskoj fakturi\nIzvor: Foto: Beta/Miloš Miškov\n"Ministarstvo finansija je na svom sajtu objavilo Nacrt zakona o uvođenju novih fiskalnih kasa i javna rasprava o njemu počeće narednih dana", rekao je Mali na konferenciji za novinare.\nKako je objasnio, namera je da kroz sistem onlajn praćenja prometa svakog računa bude olakšan rad Poreske uprave i smanji udeo sive ekonomije u privredi.\nMali je istakao da će država snositi najveći deo troškova za uvođenje novih fiskalnih kasa, kako priveda ne bi imala dodatni trošak.\nPrema njegovim rečima za to će iz budžeta za 2021. godinu biti obezbeđeno 3,5 do četiri milijarde dinara, a to ulaganje će se isplatiti, kako je ocenio u narednih godinu, do godinu i po.\nOn je ukazao da je došlo vreme za promenu jer se sad posluje po zakonu o fiskalnim kasama iz 2004, poslednje promene su bile 2012. godine, a promenjeni su tehnologija i poslovno okruženje.\nMinistar finansija je rekao da će zakon o elektronskoj fakturi biti takođe značajan za smanjenje sive ekonomije i mogućih nepravilnosti, ali i za ubrzanje povraćaja PDV-a.\n"To je sistemsko rešenje koje je tražila privreda. Više neće biti papirnih faktura i potpisa već će se sistem zasnivati na uparivanju elektronskih faktura", objasnio je Mali.\nDodao je da, ukoliko se fakture upare i sve bude u redu nema razloga da država već narednog dana ne vrati PDV za te dve fakture.\nMali je istakao da se ovi zakoni donose u skladu sa Akcionim planom za borbu protiv sive ekonomije, koje je Vlada Srbije usvojila u aprilu 2019. godine.\nDodao je da je deo plana i nagradna igra "Uzmi račun i pobedi".\nMintar finansija je podsetio i da je borbi protiv sive ekonomije doprineo i usvojeni Zakon o javnim nabavkama.\n"Sve javne nabavke rade se preko portala Javnih nabavki, decentralizovano i transparentno", rekao je on i naveo da se ne staje ni sa reformom Poreske uprave (PU).\nPrecizirao je da je deo koji se odnosi na reformu organizacionog dela PU završen, da se zapošljevaju novi ljudi i da se unapređuje IT sektor te institucije.\n"Porez mora da se plati. Spreman sam da razgovaram o tome kako će to biti u budućnosti. Ako treba da se neke stvari objasne ili neki zakoni izmene nije problem, ali obaveze za prethodni period moraju da se izmire", rekao je Mali na konferenciji za novinare.\nNaveo je da veruje da najveći broj ljudi redovno plaća porez, a da se verovatno jedan broj onih koji zarađuju u inostranstvu "nije snašao u svemu tome" i da treba da potraži pomoć Poreske uprave, a ako im to nije dovoljno onda treba da imaju poreskog savetnika.\n"Moja poruka njima (frilenserima) je da to to što rade nije hobi već posao. Ako se bavite poslom onda zarađujete novac i treba da vodite računa o poreskim obavezama, kao što to čini 2,2 miliona ljudi koji rade u Srbiji i plaćaju porez", rekao je Mali.\n"To je pravi pristup da se podigne svest onih koji rade da moraju da plate poreze", rekao je Mali.\nporez siniša mali fakture\nUdruženje Zaštitnik preduzetnika i privrednika Srbije završilo protest, ali ne odustaje od zahteva